TAK DAPAT BERAYA DI MALAYSIA AKIBAT SEKATAN - SASHA BERSYUKUR ANAK DIJAGA IBU

"Namun, awal Ramadan lalu, kami menerima e-mel daripada syarikat penerbangan yang memaklumkan pembatalan penerbangan. Perkara itu sudah dijangka dengan wabak yang melanda dunia. Sehingga hari ini, pintu sempadan ditutup dan lapangan terbang tidak beroperasi.

"Hakikat ini cukup pedih untuk ditelan, namun saya reda," demikian tutur Sasha Saidin yang tidak dapat pulang beraya di Malaysia akibat sekatan perjalanan, namun bersyukur anak yang ditinggalkan, dijaga baik ibu.

Berkelana mengikut suami, Sirhan Wahab, bertugas di Emiriah Arab Bersatu (UAE), usaha Sasha mengatur persekolahan Adam Aryasenna Notosoemarsono di negara berkenaan, terbantut akibat penularan COVID-19.

Sehubungan itu, Arya yang ditinggalkan di Malaysia bersama ibu, tidak dapat dibawa ke negara berkenaan. Sasha yang bermastautin di UAE sejak awal tahun ini memberitahu, dia bercadang menunaikan ibadat puasa di Malaysia.

Klik untuk gambar besar

Sasha bersyukur Arya dijaga baik ibu sepanjang pemergiannya: "Allah sebaik-baik perancang kerana ibu dan anak saya saling berteman. Saya di sini, ditemani suami," katanya.

Sasha berkata, ibunya juga tidak mahu dia pulang dalam keadaan tidak menentu sekarang: "Atas faktor kesihatan dan keselamatan, semua ini perlu difikirkan. Ibu tidak mahu kami bertemu dalam keadaan sekarang apatah lagi membuat kunjungan raya," ujarnya.

Pada 20 Januari lalu, selepas lapan tahun bergelar ibu tunggal, Sasha, 43, bernikah dengan Sirhan, 42. Selepas majlis perkahwinannya, Sasha berangkat ke UAE mengikut suami yang bertugas di sana. Pada 2007, Sasha menikahi warga Indonesia, Salyo Priyanto tetapi bercerai pada 2012. Hasil perkahwinan dengan Salyo, mereka dikurniakan Arya yang kini berusia 10 tahun.

www.myartis.com / Sumber & foto: Berita Harian & Instagram Sasha Saidin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 FOTO - MAJLIS PERKAHWINAN SHEILA ABDULL & PEMAIN GITAR DRAMA BAND

"Alhamdulillah, semuanya sudah selesai. Kami berharap dapat melayari bahtera perkahwinan ini dengan sebaik mungkin. Insya-Allah," kata penyanyi Sheila Abdull, 28, yang telah selamat bergelar isteri kepada pemain gitar Drama Band, Ammar Habir, 27, semalam.

Pasangan ini dinikahkan oleh bapa pengantin perempuan sendiri, Abdullah Abdul Rahman, di hadapan jurunikah, Ustaz Abu Bakar Watak, dalam majlis yang diadakan di Dewan Kenangan Kompleks Tan Sri Rahmat, Tampoi.

Dalam majlis akad nikah yang dihadiri kira-kira 100 tetamu itu menyaksikan pemilik nama sebenar Nursheila Abdullah menerima mas kahwin berjumlah RM22.50 berserta lima dulang hantaran daripada Ammar.

Dalam perkembangan terkini, selain nyanyian, Sheila kini turut terikat dengan kerja sebagai pramugari bersama sebuah syarikat penerbangan terkemuka.

Tambah wanita yang dikenali dengan lagu 'Pengkhianat Cinta' ini, apabila dia ada kelapangan, undangan nyanyian tetap diterimanya.

"Nyanyian tetap takkan dilupakan walaupun kini saya sudah mempunyai pekerjaan lain," ujarnya dipetik sebagai  berkata.

Mengenai perkenalannya dengan suami, kedua-duanya mula rapat dua tahun lalu selepas bekerjasama dalam projek single penyanyi terbabit.

"Kebetulan, kami pernah bekerjasama dalam sebuah projek single saya. Ia perhubungan yang berlangsung dengan pantas. Selepas setahun berkenalan, kami bertunang pada 20 Disember tahun lalu dan Alhamdulillah, jodoh kami panjang," katanya.

Beberapa jam selepas majlis pernikahan selesai, pasangan ini telah diraikan dalam satu majlis resepsi.

--- IKLAN ---

Sumber: Berita Harian

Foto: Sheila Abdull IG, @indipixels, @dramabandmy, @sharinarosdei & @misskamin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ELYANA: "DAH 2019, TAK BOSAN KE 8 TAHUN DUDUK DALAM BADAN SAYA?"

"Terima kasih 2018 kerana banyak meninggalkan kenangan-kenangan indah... Semua yang pahit telah aku tukarkan menjadi manis semuanya.

"Kepada musuhku kanser, pleaseeee be nice to me... Dah tahun 2019 dah, tak bosan ke lapan tahun duduk dalam badan saya?," demikian tulis penyanyi dan pelakon Elyana di laman Instagram miliknya.

Sejak mengumumkan dirinya sedang bertarung dengan kanser limfoma tahap empat, Elyana dilihat begitu tabah menghadapi ujian tersebut.

Elyana memberitahu dia berharap kedatangan 2019, 'musuh' terbesarnya akan meninggalkan dirinya selepas lapan tahun bertarung dengannya.

Klik untuk gambar besar

Elyana pertama kali mendedahkan dia menghidap barah ketika tersingkir pada minggu kelima pertandingan Gegar Vaganza musim ke-2 (GV4) dua tahun lalu.

Penyanyi lagu 'Kalis Rindu' itu mendedahkan dia menghidap kanser sejak lapan tahun lalu dan pernah menjalani kemoterapi sehingga tujuh kali sejak 2014.

Dalam pada itu, Elyana menerusi status sama turut mengingatkan dirinya agar menjadi insan yang kuat fizikal dan mental dalam mengharungi cabaran hidup termasuk penyakit dihadapinya.

Kata Elyana, dia tidak akan mudah berputus asa kerana tahu dirinya kuat selain mendoakan dirinya menjadi insan lebih baik di sisi Allah.

"Kepada diri ku, Erneelya Elyana Emrizal... Tetaplah menjadi dirimu... Tetaplah menjadi insan yang kuat fizikal dan mental.

"Please untuk tahun 2019 ni, jangan cepat putus asa sebab saya tahu awak kuat Nana! Semoga menjadi manusia lebih baik," katanya.

Elyana mengumumkan dia menghidap kanser ketika tersingkir pada minggu kelima program Gegar Vaganza musim keempat dua tahun lalu.

"Alhamdulillah, terima kasih Ya Allah kerana masih memberiku peluang untuk melangkah ke tahun 2019. Semoga aku menjadi hambaMu yang lebih baik Ya Allah... Terima kasih korang semua untuk tahun 2018," tuturnya.

Pada Oktober lalu, Elyana menyahaktifkan akaun Instagram miliknya selepas ada individu memberi teguran pedas kepadanya berhubung penyakit dihadapinya.

Ketika itu, kanser Elyana mendedahkan barah limfoma dihadapinya dikesan merebak di sekitar saraf tunjangnya dan boleh mengakibatkan lumpuh.

Elyana perlu menjalani rawatan radioterapi atau terapi sinaran iaitu kaedah perubatan untuk merawat dan mengawal sel-sel barah sebanyak 10 kali rawatan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ERIN MALEK HAMIL ANAK KEMBAR

Jika sebelum ini beberapa artis kita telah mendapat anak kembar seperti Sazzy Falak dan Sharifah Aleya, terkini Erin Malek atau nama sebenarnya Nur Arina Abdul Malek, 21, pula disahkan sedang mengandung anak kembar.

Berita gembira itu disampaikan oleh ahli keluarga terdekat Erin yang berkongsi foto imbasan kandungannya.

Untuk rekod, Erin mendirikan rumahtangga dengan Farriz Fauzy, 30, pada 10 Oktober 2014.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NADYA HILANG SABAR DIDESAK BUAT REVIU: "KALAU IKHLAS BERI TAK PERLU NAK PAKSA MACAM-MACAM"

Pelakon Nadya Syahera menerusi InstaStories miliknya telah meluahkan rasa kurang senang dengan sikap segelintir peniaga atas talian yang mendesaknya memuat naik ulasan makanan yang telah diberi. Menurut Nadya, tindakan peniaga online itu menyebabkan dia hampir hilang sabar sehingga tidak berminat untuk berurusan dengan mereka.

"Awak dah sedekah makanan dekat orang tapi janganlah berjuta kali mesej tanya dah makan ke, dah makan ke apa ke? Kalau ikhlas memberi tak perlu nak paksa macam-macam kat orang. Nanti daripada orang tu baik hati nak review ke apa terus turn off tak selera dah nak review," kata Nadya yang meluahkan pandangannya itu menerusi ruangan Instastory pada pagi Ahad.

Sebelum ini aktres Janna Nick turut meluahkan rasa yang sama dan bengang dengan sikap segelintir peniaga yang mendesaknya membuat ulasan meskipun tanpa bayaran. Sementara itu, kata Nadya dia terpaksa menjelaskan mengenai perkara itu kerana kerap kali menerima pertanyaan sama daripada peniaga online.

"Maaf sister mengadu dekat sini! Faham awak berniaga kita bekerja yang tak tentu masa. Sabar itu indah sis, lama-lama orang duduk mesej bertalu-talu minta update, lama-lama hilang sabar juga tau," ujarnya.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TRAUMA DIBELASAH PELAWAK : "MUNGKIN AKAN AMBIL TINDAKAN SAMAN" - PAK YA

"Sehingga hari ini, badan saya masih berasa sakit dan pening kepala kerana sukar tidur. Pemikiran saya kusut dan tidak dapat berfikir dengan baik. Saya hanya berehat dan makan ubat.

"Mujur ada isteri dan anak yang menjaga saya di rumah," demikian kata pengawal keselamatan, Yahya Manap yang mungkin mengambil tindakan saman terhadap seorang pelawak yang membelasah dan menendangnya dalam kejadian pergaduhan di Taman Acacia di Nilai, baru-baru ini.

Yahya atau mesra disapa Pak Ya, 70, berkata perbuatan artis lelaki terbabit bukan sahaja menyebabkan kecederaan pada mukanya, tetapi dia turut mengalami trauma. Menurutnya, dia diberi cuti sakit selama tiga hari oleh pihak Hospital Tuanku Ja'afar Seremban (HTJS) kerana kecederaan dialaminya itu.

Yahya berkata, dia akan mendapatkan rawatan susulan sekiranya keadaan kesihatannya tidak menunjukkan perubahan. Ditanya sama ada artis lelaki terbabit atau wakil ada menghubunginya untuk meminta maaf, Yahya berkata, dia tidak menerima sebarang panggilan telefon daripada pihak berkenaan.

"Beri saya masa untuk rehat dan tenangkan fikiran dahulu. Saya belum bersedia jumpa dia. Perbuatan dia (pelawak) saya boleh maafkan, tapi kesan akibat perbuatannya itu masih terasa sehingga hari ini. Saya mungkin akan ambil tindakan saman tapi bergantung kepada keputusan keluarga," ujarnya.

Dalam kejadian jam 8 malam Sabtu, Yahya cedera pada hidung dan bengkak di muka serta sakit di pinggang serta lutut akibat tindakan lelaki terbabit.

Kejadian pergaduhan berlaku dipercayai kerana lelaki itu tidak puas hati selepas tidak dapat keluar daripada kawasan perumahan berkenaan berikutan palang keselamatan ditutup.

Sebelum itu, lelaki terbabit dikatakan mengekori sebuah kenderaan lain masuk tanpa kebenaran menyebabkan Yahya yang bertugas mengekori lelaki itu memintanya membuat pendaftaran, tetapi sebaliknya berlaku apabila dia dibelasah dan ditendang serta dibaling batu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY SELAMAT BERSALIN ANAK KEDUA, PEREMPUAN

Tahniah diucapkan kepada pelakon Elfira Loy atas kelahiran anak kedua yang selamat dilahirkan hari ini. Berita gembira tersebut dikongsikan Elfira menerusi Insta Stories miliknya sebentar tadi.

"Alhamdulillah syukur... Friday 20 Mei 2022," tulisnya.

Sebelum ini, Elfira memohon doa daripada pengikutnya agar dipermudahkan urusan bersalinnya, selain meminta maaf jika ada kesalahan.

Klik untuk gambar besar

"Saya tak tahu doa siapa yang Allah akan makbulkan untuk El. Jadi El minta doa pada semua supaya dipermudahkan proses bersalin untul El. Semoga baby keluar pun dalam smooth dan sihat. Maafkan El jika El ada buat salah.

"Sebak baca doa-doa yang dikirimkan. Still in the labor room now, a bit restless but InshaAllah dipermudahkan semuanya. Atas izin Allah SWT," tuturnya.

Untuk makluman, Elfira mendirikan rumah tangga bersama Faris Khairul Anuar pada 1 Januari 2019 dan sebelum ini telah pun dikurniakan seorang anak lelaki, Muhamad Rayyan Khalaf pada Oktober 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAYE MAHU JUMPA ELLY MAZLEIN, TAMATKAN SENGKETA

Pelakon Faye Kusairi meluahkan rasa syukur akhirnya kemelut antara suaminya, Azmi Hatta dan bekas isteri iaitu Elly Mazlein sudah berakhir setelah sekian lama 'berlaga angin'.

Faye, 32, berkata dia ingin mengucapkan terima kasih kepada Elly yang sudi berdamai demi masa depan anak penyanyi itu dengan suaminya, Putri Sara Sepfhia.

"Alhamdulillah, saya pun bersyukurlah sebab doa-doa dan harapan kami dimakbulkan. Saya pun nak ucap terima kasih pada Elly sebab sudi berdamai demi masa depan anak dia dan Azmi," kata Faye.

Faye diminta mengulas mengenai luahan rasa syukur Elly Mazlein apabila Azmi berkunjung ke kediamannya bagi menziarahi anak mereka Sefhia yang kini berusia dua tahun.

Klik untuk gambar  besar

Tambah Faye atau sebenarnya Dayangku Faratiwan Adnil Awang Kusairi, dia sangat gembira sekiranya dia juga dapat berjumpa dengan Elly dan Sefhia.

Malah, dia tidak akan pernah berhenti mendoakan agar hubungan baik mereka itu berpanjangan sehingga akhir hayat.

"Insya-Allah sudah tentu saya gembira kalau dapat bertemu dengan mereka. Sefhia juga anak suami saya. Itu adalah satu hakikat dan penerimaan saya dari awal lagi.

"Saya tak akan putus berdoa dan mengharapkan agar kita semua boleh berdamai hingga ke akhir hayat," ujarnya.

Kemelut hubungan Elly dan bekas suaminya menjadi hangat selepas pasangan itu bercerai dan pelakon drama Teratai Kemboja itu mendakwa Azmi tidak menjalankan tanggungjawab sebagai seorang bapa.

Elly berkahwin dengan pengarah drama, Azmi Hatta pada 9 November 2014 namun mengambil keputusan untuk bercerai pada 15 Oktober 2015.

Azmi kemudian berkahwin dengan Faye pada 9 April 2017 dalam sebuah majlis tertutup di kondominium D'Pines, Jalan Ampang dengan dihadiri ahli keluarga terdekat.

Hasil perkahwinan itu, Azmi dan Faye dikurniakan bayi sulung lelaki mereka bernama Alif Azmi pada 9 April lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AHMAD IDHAM AMBIL PHD DI UUM

Berita Eksklusif...

Sejarah akan tercipta dalam industri perfileman tempatan, khasnya dan industri hiburan apabila Pengarah dan Penerbit Ahmad Idham atau nama sebenarnya Ahmad Idham Ahmad Nadzri bakal melanjutkan pengajian ke peringkat PhD.

Untuk itu, satu majlis penyampaian watikah kemasukkan pengajian PhD di Universiti Utara Malaysia, akan berlangsung esok pada jam 3.00 Petang di Kuala Lumpur. Antara tetamu Kehormat yang bakal hadir dalam majlis tersebut ialah Timbalan Menteri Sains, Teknologi & Inovasi, Malaysia, YB Datuk Seri Dr. Maximus Johnity Ongkili.

Untuk info, Ahmad Idham Ahmad akan mengikuti pengajian peringkat PhD dengan menumpukan kajian perihal masalah industri perfileman negara. Dengan pengajian itu juga, ia sekaligus dapat memperbaiki dan mempertingkatkan industri perfileman negara yang semakin rancak dewasa ini.

Syabas diucapkan buat Ahmad Idham..!


'TEGURAN' BUAT NURUL IZZAH - FBI AKUI TEKNIKAL PUNCA GAGAL SEKAT

"Faktor teknikal menyebabkan saya tidak dengar butiran pemanggil itu. Saya cuba matikan panggilan selepas dia membuat teguran namun dalam keadaan panik itu, dia sempat memberi kata-kata tidak sepatutnya.

"Apabila saya mendengar semula playback, baru saya perasan kata-kata tersebut sangat tidak wajar," ujar penyampai radio Faizal Ismail atau FBI ketika diminta mengulas teguran 'panas' seorang pemanggil yang dikenali Azrul.

Faizal menjelaskan faktor teknikal menjadi penyebab pemanggil bernama Azrul terlepas memberi komen tidak sepatutnya kepada Ahli Parlimen Permatang Pauh, FB Nurul Izzah.

Beliau yang mengendalikan temubual itu berkata, kegagalannya mendengar dengan jelas apa yang dikatakan oleh pemanggil itu turut menyebabkan dia gagal memberi respons bagi menamatkan panggilan berkenaan.

Pada 22 Mei lalu, lelaki berkenaan bertanya soalan yang tidak wajar kepada pemimpin muda Pakatan Harapan itu ketika menjadi tetamu FBI Live yang dikendalikan Faizal dan Fara Fauzana.

Klik untuk gambar besar

Azrul menghubungi FBI Live semata-mata ingin menegur tudung Nurul Izzah yang terselak sehingga menampakkan bentuk buah dadanya. Malah, Azrul menceritakan setiap butiran dengan lebih terperinci.

"Lepas ini YB kena berhati-hati sikit sebab kadang-kadang YB pakai tudung kan, tudung YB kadang-kadang terselak tau dan kadang-kadang nampak part yang tak sepatutnya lah. Pasal hari tu saya nampak baju dalam semua, nampak buah dada," kata lelaki berkenaan.

Sejak Jumaat lagi, netizen terus mengecam Azrul susulan tegurannya mengenai cara berpakaian Nurul Izzah yang tidak disenanginya termasuk menyebut perkataan kurang manis.

Rata-rata netizen  menyifatkan tindakan lelaki itu sangat tidak sopan dan menjatuhkan maruah Nurul Izzah.

Sementara itu, Faizal berkata, dia meminta maaf kepada Nurul Izzah sejurus menyedari perkara itu.

"Saya lihat riak wajah Nurul Izzah juga berubah dan saya minta maaf dengan dia kerana tidak dapat mengawal situasi yang berlaku itu.

"Tujuan kami sebenar hanya untuk beri peluang kepada orang ramai yang mengundi bercakap dan bertanyakan soalan terus kepada beliau.

"Tindakan Azrul itu memang dengan tujuan yang tidak baik dan ada agenda tertentu," katanya yang turut menjadi perkara tersebut sebagai pengajaran buatnya dan berharap isu tersebut tidak berlarutan.

Dalam masa sama, katanya, dia juga berjanji untuk memastikan langkah berjaga-jaga akan diambil pada temuramah akan datang terutama melibatkan ahli politik.

"Ini satu pengajaran kepada pihak kami di FBI live dan saya juga mengharapkan agar isu ini tidak berlarutan kerana hanya seorang pemanggil yang mungkin ada agenda tertentu.

"Majoriti yang menonton live pada masa itu masih lagi mereka yang menghargai kehadiran YB sebagai tetamu yang beraksi sebagai manusia biasa di konti rumah kami," tuturnya.

Faizal pada kesempatan ini mengucapkan terima kasih kepada Nurul Izzah yang tenang dan menghadapi isu ini dengan baik.

"Saya berterima kasih kepada YB Nurul Izzah yang tenang dan menghadapi isu ini dengan baik. Malah beliau turut menekankan hikmah ia berlaku dan betapa masih ada golongan seperti ini dalam masyarakat kita yang perlu ditangani sebaiknya," ujar Faizal.

Tiada masalah untuk menegur seseorang asalkan dilakukan dengan cara yang lebih berhemah. Agak memalukan mendengar setiap kata-kata lelaki tersebut kepada Nurul Izzah.

www.myartis.com / Sumber: mStar & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MULA SESI KEDUA KIMOTERAPI - ELYANA 'WARNING' EJEN INSURANS JANGAN AMBIL KESEMPATAN

"Saya tidak izinkan sama sekali. Anda semua seperti tiada perasaan," kata penyanyi Elyana yang mengingatkan mana-mana ejen insurans supaya tidak mengambil kesempatan di atas kesulitan yang dihadapinya dengan menggunakan video dan gambarnya untuk sebarang tujuan tanpa meminta izin..

Sementara itu, menerusi laman Instagram, Elyana memaklumkan dia kini berada di hospital untuk memulakan sesi kedua kemoterapi: "Hari ni warded untuk 2nd Chemotherapy... Bismillahirrahmanirrahim," tulisnya.

Sebelum ini, penyanyi lagu 'Kalis Rindu' itu mendedahkan dia dicadangkan doktor untuk menggunakan satu ubat khas dalam sesi kedua rawatan kimoterapi. Ubat khas tersebut dilaporkan mencecah harga RM50,000 untuk satu rawatan. Ubat berkenaan digunakan untuk lima kali rawatan dimana keseluruhan berjumlah RM250,000.

Klik untuk gambar besar

Menurut Elyana, dia sebenarnya segan untuk meminta-minta bantuan daripada orang ramai atas kesakitan yang dihidapinya akibat kanser limfoma sejak sekian lama.

Elyana sangat terharu dan berbesar hati dengan usaha sesetengah pihak menghulurkan sumbangan selepas media menyiarkan berita mengenai kos rawatan itu.

Terdahulu, Elyana atau nama sebenarnya Erneelya Elyana Emrizal mendedahkan sel kanser limfoma yang dihidapinya sejak sepuluh tahun lalu telah menyerang beberapa organ badannya seperti rahim, hati dan juga pangkal paha.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR BERBAJU KETAT - UQASHA SENROSE BIDAS KRITIKAN

"Sibuk nya, jaga kain masing2 dah la. Tak kacau hidup korang. Akal cetek," demikianlah kata Uqasha Senrose apabila dia ditegur oleh sesetengah pihak kerana mengenakan pakaian yang agak ketat tidak sesuai dengan imejnya sebagai wanita muslimah kini.

Sudah lumrah bergelar selebriti dimana apa sahaja yang dilakukan pasti mendapat perhatian ramai, lebih-lebih lagi jika mereka sudah berhijab dimana jika ada kesilapan tentu sekali akan ada peminat ataupun pengikut di laman sosial mengkritik mereka.

Klik gambar untuk size besar

Niat mereka untuk menegur demi kebaikan artis sudah betul, tetapi wujud juga komen yang agak kasar dan menusuk ke hati.

Tidak salah pun untuk menegur tetapi boleh sahaja guna bahasa yang lebih elok kan?  Barulah artis itu pun tak cepat melatah dengan kritikan yang diberi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES CABUL - AHYA TAK GENTAR DISAMAN DEMI BAKAL ISTERI

Di atas tuntuan saman malu berhubung kes cabul, pelakon filem 'Harmonika', Ahya Rosli bakal diheret ke mahkamah gara-gara mahu mempertahankan bakal isteri.

Ahya, 31, berkata lelaki yang mahu menyamannya itu difahamkan tidak berpuas hati dengan tindakannya menularkan kejadian cabul yang berlaku terhadap bakal isterinya April lalu di Menara AIA Jalan Ampang sehingga mengakibatkan lelaki tersebut dipecat.

"Ya, saya memang ada menerima notis daripada pihak peguam yang memaklumkan mengenai kes saman fitnah tersebut.

"Menurut notis itu, saya diminta hadir ke mahkamah di Jalan Duta pada Januari hadapan untuk memulakan prosedur perbicaraan," akui anak kepada dramatis Normah Damanhuri.

Mengulas lanjut, Ahya bagaimanapun tidak gentar dengan saman yang telah difailkan dan sedia untuk dibicarakan kerana yakin dia berada di pihak yang benar.

Klik untuk gambar besar

Tegasnya, insiden dialami bakal isterinya adalah isu serius dan tidak boleh diambil mudah oleh sesiapa jua.

"Apatah lagi individu yang menjadi mangsa adalah bakal isteri saya sendiri. Takkan saya nak duduk diam?

"Tindakan saya memaklumkan mengenai kejadian itu pada laman sosial bertujuan memberi peringatan dan amaran kepada umum.

"Kebetulan setelah tular, beberapa pekerja wanita tampil menyuarakan bahawa mereka turut mengalami pengalaman serupa," tambahnya lagi.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKUI SILAP MUAT NAIK SELFIE ATAS KATIL - YAZER & EKIN KINI LEBIH BERHATI-HATI

Jika sebelum ini, Yazer dan Ekin menjadi perhatian selepas sekeping gambar selfie di atas katil dikongsikan di akaun sosial masing masing, terkini Yazer mengakui tindakan mereka itu adalah satu kesilapan besar.

Menurut Yazer, dia tidak menyangka tindakan itu menjadi kontroversi selepas mereka dikutuk walaupun pada mulanya niat mereka untuk memberitahu sudah berada di kampung halaman iaitu Kampung Bebuloh Laut, Labuan.

"Jujurnya kami tidak sangka foto tersebut akan menimbulkan isu di kalangan netizen.

Klik gambar untuk size besar

"Apabila ia menjadi viral, ia membuatkan saya gelisah. Saya belajar dari kesilapan iaitu walaupun kami suami-isteri, apabila timbulnya isu seperti ini, ia agak sensitif di kalangan masyarakat," ujarnya dipetik sebagai berkata.

Belajar dari kesilapan, mereka kini lebih berhati-hati dalam memuat naik gambar ke akaun sosial mereka dan akan berusaha untuk terlibat dengan kontroversi lagi selepas ini.

"Dari dulu lagi saya cuba elak daripada terjerumus dengan kontroversi. Saya mahu orang melihat kerjaya saya yang berkembang. Tetapi sebaliknya pula berlaku.

"Apa-apapun kami akan lebih berhati-hati selepas ini," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


11 GAMBAR - RAGAM TERKINI MOHD ARIF ZIKRI, ANAK MILA JIRIN

Ragam terkini Mohd Arif Zikri, anak kepada penyanyi Mila Jirin dan Isz Mustapha yang lahir pada 12 Mei lalu dan bakal genap sebulan esok.

Melalui perkongsian gambar tersebut di laman Instagram, Arif yang dilahirkan secara pembedahan itu kini semakin membesar.

Untuk rekod, Mila berkahwin dengan pengurusnya, Isz atau nama sebenarnya Ahmad Ailis Mohamed Mustapha pada November 2015.

Jom tengok ragam si comel ni!

Klik untuk gambar besar

www.myartis.com / Foto: Mila Jirin IG & Isz Mustapha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"DISEBABKAN CERITA SEMALAM, HABIS SATU BADAN NAIK ALLERGIC....." - SAJAT

"Naik allergy kita hari ini,di sebabkan cerita semalam.. adoiii sapa nak jawab ini!! satu badan naik merah merah.... sampai ketiak kita pun merah merah!!! 😭😭😭😭😭 #tolongla #inisemuapasalkessemalam #terkejutkita #hariininakdekat25orgwartawancallkita.

"🤕🤒🤕🤒 Disebabkan cerita semalam, habis satu badan saya naik allergic kaki lengan ketiak badan semua naik merah merah. Terus lemah antibody sajat bila dengar berita yang tak masuk di akal tak logik untuk di fikirkan pd abad ini. Huh Sajat BENCI!!! BENCI!!! BENCI!!! 😱😱😱 No more sorry for you....

"KKKKKIIIIIIIIMMMMMMAAAAAA 🚨," demikian tulis usahawan kosmetik, Nur Sajat yang mengalami masalah alergi di bahagian badan sehingga terpaksa ditahan di hospital dan erita itu dikongsinya menerusi gambar sedang terbaring di hospital, gara-gara kontroversi mengenai dakwaan menukar jantina.

Klik untuk gambar besar

Menurut Sajat, alergi yang dialaminya hingga menyebabkan satu badannya kemerah-merahan adalah kerana isu terkini yang membabitkan dirinya yang didakwa menipu dalam proses pertukaran jantin di JPN. Bagaimanapun Sajat ketika mengulas dakwaan itu, menafikan sekerasnya mengenai isu pertukaran jantina serta enggan memohon maaf. Dalam masa sama, Sajat juga mendakwa tidak mengenali wanita terbabit.

Manakala di ruangan komen, pelbagai reaksi timbul mengenai keadaan kesihatan Sajat. Selain menyarankan usahawan itu agar bertaubat ada juga pihak menyatakan alergi yang dialami sajat merupakan peringatan dari Allah. Apapun, harapnya apa sahaja penyakit yang Sajat alami sekarang dapat sembuh dengan cepat. Mungkin kebetulan saja badan gatal apabila membaca komen-komen pedas netizen mengenai kontroversi baru ini.

www.myartis.com / Sumber & foto: Media, Rotikaya & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY DANIAL KRITIKAL, 90 PERATUS BERNAFAS GUNA MESIN - ABBY MOHON DOA

Hari ke 9 & 10 (5/6Oktober 2019) Abah tak sempat menulis, jadi Mama tulislah utk malam ni. Dah masuk 7hb, hari ke 11 dah sebenarnya umur Baby Danial. Hebat & kuat anak Mama Abah. Siang tadi, dapat cal dari NICU, HBSB kata perlukan darah Mama utk masukkan dalam badan Baby Danial. Pastu bila bgtau kami di Lumut, kami dah maklum dah pihak NICU sblm pergi haritu, & tahu stok darah Mama ada lagi... dorang cal semula bgtau takpe mmg stok ada lagi. Buleh dtg Isnin pagi.

"Petang tadi hospital cal lagi, bgtau ada Doc nk jumpa nk cakap pasal Baby Danial (Doc ramai, bertukar ganti) Masa tu Mama Abah dah sampai Tapah. Berdebar2 rasa bila kata Doc nk jumpa tu.. Rasa nk terus terbang supaya cepat sampai sbb dah terfikir mcm2 dah. Sampai Sungai Buloh kul 1030pm tadi terus ke NICU... dari jauhh nampak dah kaki Danial bergerak2. Ya ALLAH bersyukur sangat2! Baby kami masih ada  .
Terus meluru jenguk Baby Danial, basuh tangan terus pegang dia...berlinang airmata...

"Doc datang jumpa tanya tahukan mcmana keadaan Baby. Pendarahan, paru paru tak kuat bla bla bla.. & yg terbaru.... Baby Danial sudah 90% bergantung pada mesin utk bernafas....... maximum dah penggunaan mesin tu utk baby seusia Danial. Jadi mmg conditionnya sangat kritikal bla bla blaaa.. Malam ni jangan pergi jauh jauh la ye...kata Doc

"Ya ALLAH.........Sayu dengar bila Doc cakap mcm tu... tp dari awal pun beberapa org Doc cakap point yg sama juga, 50/50 peluang utk hidup sebab Baby Danial lahir dalam keadaan yg sangat tidak bersedia... dgn berat hanya 535gram berbagai kemungkinan buleh berlaku. Tapi Sy & Suami kuatkan hati & tak putus berdoa & berusaha mengharapkan keajaiban dari ALLAH sbb ALLAH Maha berkuasa ke atas makhluknya

Tiada apa yg Sy harapkan dari Sahabat2 disini. Mohon teruskan doa utk Baby kami ye. Hanya DOA buleh ubah takdir dia. Ikutkan takut nk share keadaan Baby tp kalau tak share, takde pulak yg mendoakan utk Baby kami nanti. #SemogaAdaRezekiUntukPelukBabyDanial #MohonDoaBerterusanUntukBabyDanial #HanyaDoAbulehUbahTakdir #ALLAHUAKBAR #Gambardarigoogle," demikianlah tulis pelakon Abby Abadi di laman Instagram miliknya.

Klik untuk gambar besar

Sebelum ini, Abby atau nama sebenarnya Arbaiyah Abdul Manan, 42, memaklumkan keadaan anak kelahirannya yang tidak cukup bulan (6 bulan) menunjukkan perkembangan positif dan tiada lagi pendarahan di paru-parunya. Bagaimanapun, menerusi perkongsian terbaru, Abby memberitahu puteranya, Muhammad Danial Firman Faizal kini dalam keadaan sangat kritikal dan 90 peratus bergantung pada mesin pernafasan.

Abby turut menyatakan bahawa peluang untuk anaknya hidup 50-50 dan pelbagai kemungkinan boleh berlaku memandangkan bayinya itu lahir dengan berat hanya 535 gram. Menerusi perkongsian itu, Abby berkongsikan gambar tangan anaknya yang sangat kecil.

Dalam pada itu, Abby memohon orang ramai turut sama mendoakan keadaan anaknya itu serta mengharapkan kajaiban daripada Allah. Sehingga harini, bayi pasangan terbabit masih lagi ditempatkan di Unit Rawatan Rapi Neonatal (NICU) Hospital Sungai Buloh untuk pemantauan selepas dilahirkan pada 27 September lalu. Semoga Baby D cepat sihat dan sama-sama kita doakan untuk kesihatan anak lelaki mereka.

Untuk makluman, Baby Danial merupakan anak Abby hasil perkongsian hidup dengan Muhammad Faizal Zakaria atau lebih dikenali Jai Ezzany. Pasangan yang berkahwin pada 14 Ogos 2015 itu turut mempunyai dua angkat, Muhammad Daiyan Fayyad dan Maisara Dayana Fathia.

www.myartis.com / Sumber & foto: Rotikaya, Harian Metro & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZALEHA, MAT SENTOL TERIMA BANTUAN

Penyanyi veteran, Zaleha Hamid, 65, dilaporkan belum berupaya bangkit dan masih lemah, malah sesekali mengadu lenguh dan sakit badan. Sekian lama terbaring, Zaleha yang diserang angin ahmar selepas terjatuh dalam bilik di rumahnya di Johor Bahru lebih setahun lalu, bergantung harap kepada suami, Ungku Sulaiman Ungku Aziz, 56, untuk menguruskan keperluan diri.

Ungku Sulaiman yang terpaksa berhenti kerja sebagai pengawal keselamatan bagi menjaga Zaleha kerap menyapu minyak urut dan menggerakkan anggota tubuh isterinya agar segar dan bertenaga.

"Alhamdulillah, isteri sihat. Bagaimanapun, keadaannya masih lemah disebabkan strok. Isteri saya belum boleh bangun dan hanya terbaring. Disebabkan itu, dia mengadu lenguh dan sakit badan. Jadi, saya kerap menyapu minyak pada badannya selain melakukan sedikit senaman," katanya.

Pada era 1980-an, Zaleha cukup dikenali sebagai penyanyi dangdut dengan himpunan lagu hit seperti 'Jangan Kau Tangiskan', 'Dangdut Reggae', 'Kerana Pengalaman' dan 'Pria Idaman'.

Berbanding hari ini, kesihatan Zaleha atau nama sebenar, Siti Zaleha Abdul Hamid lebih baik. Tahun lalu, Zaleha dilaporkan terlantar dan hanya mampu mengerdipkan mata sebagai tanda isyarat.

Ungku Sulaiman berkata, dia dan isteri sudah berpindah ke rumah baharu di Projek Perumahan Rakyat (PPR) Uda Utama, Taman Uda Utama, Johor Bahru, Februari lalu.

Klik untuk gambar besar

"Alhamdulillah, selepas tiga kali membuat permohonan sejak 2012, akhirnya kami dapat unit PPR, ringanlah tanggungan saya. Kalau hendak dibandingkan, kadar sewa rumah lama RM700. Alhamdulillah, kami selesa di sini dan jiran semuanya baik. Ada yang datang menziarah isteri dan beri sumbangan, makanan semua cukup, tiada yang kurang," jelasnya.

Ungku Sulaiman terharu masalah kesihatan Zaleha mendapat perhatian Menteri Besar Johor, Datuk Hasni Mohammad yang bertandang ke rumah mereka bagi menyerahkan sumbangan wang tunai RM500 menerusi Pakej Rangsangan Ekonomi (PRE) Ihsan Johor 3.0, baru-baru ini.

"Pejabat Menteri Besar menghubungi saya beritahu mahu menjenguk isteri. Mereka datang ke rumah, Ahad lalu. Saya terharu kerana masih ramai yang mengambil berat dan mahu tahu keadaan isteri saya. Bukan sahaja Menteri Besar, peminat isteri juga menghulurkan sumbangan dan barang dapur," ujarnya.

Sementara itu, pelakon veteran, Mat Sentol turut menerima bantuan kerajaan negeri yang disampaikan sendiri Hasni di kediamannya. Roslee Rashid, 59, iaitu anak Mat Sentol atau nama sebenar, Abd Rashid Yahaya, 88, memberitahu, bantuan kewangan itu sedikit sebanyak melegakan keluarganya yang turut menerima impak penularan COVID-19: "Terima kasih atas bantuan ini, Alhamdulillah, ini rezeki kami," katanya.

Berkongsi perkembangan Mat Sentol, Roslee berkata, ayahnya hanya duduk di rumah berikutan penularan COVID-19 yang semakin meningkat.

"Saya harap orang ramai faham apabila saya terpaksa mengehadkan kehadiran tetamu demi kepentingan bapa kerana risau dengan penularan jangkitan COVID-19 sekarang. Saya cukup berjaga-jaga dalam soal ini.

"Selepas kunjungan Menteri Besar tempoh hari, saya selalu memeriksa kesihatan bapa saya. Alhamdulillah, tiada selsema dan sebagainya. Saya juga tidak mahu mengganggu bapa berehat. Orang sudah berusia, biasalah, ada masa letih dia rehat dan tidur," katanya.

Sementara itu, seorang lagi penerima sumbangan adalah penggiat seni silat dan teater Johor, Othman Jupri, 72. Othman berkata, COVID-19 menyebabkan beliau hilang pendapatan kerana tidak boleh mengajar silat dan teater.

Bagi menampung hidup, Othman bergantung kepada wang yang dikirim dua anaknya yang bekerja di Singapura: "Memang rindu dengan anak. Demi mencari rezeki, sudah dua tahun mereka tidak boleh balik ke Johor," tuturnya.

Kerajaan Johor menyediakan dana RM500,000 untuk diagihkan kepada 11 badan gabungan yang berdaftar di bawah Majlis Kebudayaan Negeri Johor dan Majlis Kebudayaan Daerah. Seramai 958 penggiat seni di Johor menerima RM500 setiap seorang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - ANNE NGASRI TIMANG ANAK KELIMA, GIRL

"Alhamdulillah Allahuakbar dengan izin Allah saya telah selamat bersalinkan baby girl dengan berat 3.22 kg. Alhamdulillah terima kasih Ya Allah untuk rezeki yang ke-6 ini. Semoga kehadirannya menambah seri pada keluarga kami.

"Semoga kelahiran ini menjadi kebaikan pada agama kami. Semoga membesar dan mentaati tuntutan ilahi. Terima kasih pada yang mendoakan. Terima kasih untuk ucapan yang membahagiakan. Semoga kalian dibalas dengan kebaikan dan kebahagian juga. Amin.

"Selamat hari jadi anakku, 28 November 2018. Welcome to our family ❤❤❤," tulis pelakon Anne Ngasri yang telah selamat menimang cahaya mata kelimanya iaitu bayi perempuan pukul 6.44 petang semalam.

Difahamkan, bayi perempuan seberat 3.22 kilogram itu dilahirkan secara normal dan beberapa hari lebih awal daripada jangkaan doktor.

Klik untuk gambar besar

Untuk makluman, Anne yang pernah popular menerusi drama bersiri 'Cili Padi' mendirikan rumah tangga dengan Datuk Sumali Reduan pada 22 Disember 2012.

Hasil perkahwinan tersebut, Anne dan Sumali dikurniakan seorang anak lelaki Sufi Harraz yang kini berusia lima tahun.

Hasil perkahwinan terdahulu bersama bekas suami, Abdul Wafi Hassan, mereka dikurniakan tiga cahaya mata, Abdul Warits, 12, Abdul Wafri, 10, dan Nazharah Afrozah, 8.

www.myartis.com / Sumber: Astro Gempak & Instragram Anne Ngasri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL DALAM KANDUNGAN - BAYI ABBY & FAIZAL SELAMAT DIKEBUMIKAN

"Usia kandungan isteri saya sudah memasuki lima bulan dan bayi sudah mempunyai cukup sifat. Semalam (9.7.17) ketika membuat pemeriksaan di sebuah klinik, doktor mendapati bayi berkenaan sudah tidak bergerak

"Kami masih terkejut dan bersedih, mungkin belum ada rezeki dan kami reda," ujar suami kepada Abby Abadi, Muhammad Faizal Zakaria atau lebih dikenali Jai Ezzany mengenai kandungan isterinya.

Berita sedih itu turut disampaikan oleh Abby sendiri menerusi akaun Instagramnya dan difahamkan beliau dimasukkan ke hospital semalam bagi proses mengeluarkan janin.

Difahamkan, Abby mengeluarkan bayi lelaki tersebut yang telah diberi nama 'Muhammad Firdaus Faizal' secara normal.

Ini adalah kali kedua Abby mengalami keguguran. Sebelum ini, beliau pernah mengalami keguguran di Madinah ketika mengerjakan ibadah Umrah bersama Jai pada tahun lepas.

Abby atau nama sebenarnya Arbaiyah Abd Manan, 40, berkahwin dengan Muhammad Faizal, 43, pada 14 Ogos 2015 iaitu perkahwinan ketiganya.

Terdahulu, Abby pernah berkahwin dengan aktor Norman Hakim sebelum bercerai pada tahun 2008.

Klik untuk gambar besar

Hasil perkahwinan tersebut, pasangan ini dikurniakan tiga cahaya mata iaitu Mohamed Danish Hakim, 12, Marissa Dania Hakim, 10, dan Maria Danisha Hakim yang kini berusia tujuh tahun. Pasangan itu

Abby kemudiannya bertemu jodoh dengan Muhammad Noor Farhan Che Bakar, 25, pada 2013 sebelum bercerai selepas 11 bulan berumah tangga.

Takziah kami ucapkan kepada Abby dan suami. Semoga bertabah dengan ujian Allah SWT ini, pasti apa yang berlaku mempunyai hikmahnya tersendiri.

Jangan berputus asa, tidak mustahil satu hari nanti akan ada juga rezeki untuk menimang cahaya mata.

www.myartis.com / Sumber: mStar & Abby Abadi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


REDA BELUM ADA ZURIAT - IZZUE ISLAM TAKKAN 'CERAI' ATAU 'MADUKAN' ISTERI

"Jujurnya, saya akui provokasi warganet sering kali ada di Instagram. Tetapi saya dan isteri tidak menghiraukannya. Jika melayan dan menghayati perkataan ditulis, saya dan Awin akan memendam rasa sakit hati. Paling terkesan tentunya saya dituduh mandul dan tidak mampu memberi kebahagiaan buat isteri. Malah, ada yang meminta saya melepaskan Awin.

"Saya tahu, saya tidak sempurna, tetapi tidak sesekali saya membiarkan warganet yang mahu menggugat rumah tangga. Saya percaya kepada pilihan hidup, jadi saya sanggup telan onak dan duri," demikian kata pelakon dan penyanyi Izzue Islam yang akui tidak pernah terdetik di hatinya untuk 'menceraikan' atau 'memadukan' isterinya, Awin Nurin biarpun rumah tangga mereka belum lagi dikurniakan cahaya mata.

Beristeri dua, bagi penyanyi, pelakon dan pengacara ini, bukannya penyelesai masalah, sebaliknya 'raja' kepada segala kesulitan. Hakikatnya, tiada zuriat bukan bermakna bahtera rumah tangga Izzue, 29, dan Awin, 37, tidak bahagia.

Cinta yang terpahat di hati aktor yang pernah diangkat sebagai Pelakon Harapan Terbaik, Festival Filem Malaysia (FFM) Ke-25 itu tidak sedikitpun terjejas, biarpun sudah enam tahun menunggu kehadiran si kecil. Malah, sumpah setianya tetap kukuh tersemat kepada Awin, biarpun sering dikeji, dicaci dan dihina warganet.

Klik untuk gambar besar

Sesetengahnya menuduh Izzue mandul dan tidak mampu membahagiakan isterinya, lantas meminta artis terbabit menceraikan Awin. Mengulas 'gangguan' yang diterima di laman sosial, Izzue atau nama sebenarnya Muhammad Izzul Islam Mazlan memberitahu dia dan isteri tidak menghiraukan akan provokasi warganet yang sering kali ada di laman Instagram.

Mendirikan rumah tangga dengan Awin pada 2 Jun 2013, izzue yang juga bekas anggota kumpulan Forteen itu mengaku isterinya pernah tertekan ketika isu mengenai zuriat mula-mula diperkatakan netizen: "Pada peringkat awal, Awin tertekan, tetapi tidaklah sampai malu keluar rumah dan berdepan dengan khalayak. Awin pelik, kenapa warganet suka mengata dan mencari kelemahan dirinya?".

Ditanya kemungkinan menjalani ujian kesuburan selepas enam tahun berusaha mendapatkan zuriat, Izzue berkata: "Saya dan Awin tidak pernah membuat rawatan itu selama enam tahun berkahwin. Bukan kami tidak mahu, tetapi tuntutan kerja saya terlalu padat. Selama ini, saya dan Awin hanya memikirkan kerja untuk mencari rezeki.

"Bagaimanapun, sudah tiba masanya saya melakukannya... Usia saya pun bukan muda lagi. Bagaimanapun, sebelum membuat ujian kesuburan, saya dan Awin harus membuat rawatan terlebih dahulu untuk memastikan masalah kami. Insya-Allah, kami serius mahu mendapatkan rawatan dalam usaha memiliki cahaya mata, tahun ini," tuturnya.

www.myartis.com / Sumber & foto: Berita Harian, Instagram Izzue Islam & Awin Nurin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EZLYNN AKUI KEKOK PERTAMA KALI JAYAKAN PERSEMBAHAN DENGAN IMEJ BERTUDUNG

"Alhamdulillah... pertama kali persembahan bertudung selepas berhijrah, sedikit kekok tapi saya berjaya mengawalnya," demikianlah kata penyanyi Ezlynn menerusi laman Instagram miliknya yang mengakui berasa kekok dan janggal apabila pertama kali menjayakan persembahan pentas dengan imej berhijab.

Meskipun begitu, Ezlynn atau nama sebenar Azline Ariffin berkata persembahan tersebut berjalan lancar dan dia berjaya mengawal perasaannya itu. Bersama kapsyen tersebut, dia turut memuatnaik foto ketika menjayakan persembahan khas untuk barisan petugas hadapan Angkatan Pertahanan Awam Malaysia (APM) baru, baru ini.

Menerusi ruangan komen, rata-rata pengikut memuji penampilan baharu Ezlynn dan berharap penyanyi lagu 'Hi Hi Bye Bye' ini akan terus mengadakan persembahan untuk peminat: "Alhamdulilah semoga terus istiqamah dan kuat... kami semua doakan jangan tertewas! - "Alhamdulillah.. Semoga lebih banyak lagi persembahan selepas ini," komen pengikut.

Klik untuk gambar besar

Penghujung Ramadan lalu, Ezlynn mengambil keputusan untuk berhijab sepenuhnya selepas tiga tahun memakai tudung di bulan mulia itu: "Sebelum ini saya memang berhijab setiap kali bulan puasa selama tiga tahun berturut-turut tetapi tahun ini saya ambil keputusan untuk berhijab sepenuhnya.

"Mungkin Allah permudahkan niat saya selepas tiga tahun saya cuba untuk berhijab di bulan puasa akhirnya dia tetapkan. Doakan saya terus istiqamah. Insya-Allah... saya berhijrah kerana Allah dan tuntutan agama," katanya.

www.myartis.com / Sumber & foto: mStar & Instagram Ezlynn

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROZANA MISBUN BERJAYA DAPATKAN TUNTUTAN FASAKH SECARA TAKLIK

Talak antara Awie dan Rozana Misbun, 36, akhirnya gugur selepas wanita itu berjaya mendapatkan tuntutan fasakh secara taklik dari pejabat Majlis Agama Islam, Songkhla, Thailand pada 1 November 2014.

Permohonan tersebut dilakukan di Songkhla kerana itu adalah lokasi mereka bernikah pada 20 Jun 2005.

"Saya ingin jelaskan di sini bahawa saya bukan lagi isteri Awie berkuat kuasa 1 November 2014.

Klik gambar untuk size besar

"Bertitik tolak dari kejadian 2 Jun 2014 yang dikemukakan, permohonan cerai saya telah diluluskan oleh Majlis Agama Islam Songkhla, sekali gus sijil perceraian yang sah mengikut undang-undang telah dikeluarkan dan disahkan pihak terbabit," ujar Rozana dipetik sebagai berkata.

Dalam masa yang sama, Rozana Misbuk meminta Awie supaya memenuhi arahan mahkamah untuk menyerahkan anak sulung mereka Putra Ahmad Merrah, 8, yang kini berada bersama Awie kerana hak penjagaan sementara diperoleh Rozana pada 27 Januari lalu.

Dua lagi anak mereka iaitu Putra Ahmad Rezzki, 7, dan Puteri Qasseh Antasha, 5, berada dalam jagaan Rozana.

"Saya bersyukur kepada Allah kerana dua daripada tiga anak saya kini berada bawah jagaan saya. Insya-Allah saya tidak pernah putus berdoa dan yakin bahawa anak sulung saya iaitu Merrah akan kembali ke pangkuan saya dan adik-adiknya nanti," jelasnya.

Prosiding kes berkenaan yang sepatutnya disambung pada Rabu (hari ini) terpaksa di tangguhkan atas permintaan peguam Awie.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AMBIL KRITIKAN - FATTAH AMIN SERTAI KELAS LAKONAN, NYANYIAN

"Ini adalah perancangan untuk 2018. Saya ingin perbaiki diri untuk berdepan dunia yang penuh mencabar. Bagaimanapun, saya tidak bermaksud mahu mengurangkan aktiviti seni.

"Sebaliknya, memberi lebih ruang untuk memperbaiki jenama 'Fattah Amin'. Saya mahu mendalami skil dengan menyertai kelas lakonan dan memperbaiki mutu nyanyian bagi persembahan pentas.

"Saya juga mahu mengikuti kursus perniagaan," kata pelakon dan penyanyi Fattah Amin mengenai perancangannya yang akhirnya akan mengambil kelas bagi membaiki diri bermula tahun depan.

Nama Fattah sebelum ini sering disebut-sebut kerana ada yang menyifatkan lakonannya yang keras umpama kayu malah perkara tersebut turut mendapat teguran pelakon senior.

Tambah Fattah lagi, sebaik perancangan bermula, setiap tawaran diterima akan disesuaikan dengan komitmennya terhadap kursus yang diambil.

Klik untuk gambar besar

Sementara itu, Fattah berkata yang dia cukup peka dengan setiap kritikan peminat malah memandangnya secara serius.

"Saya sentiasa mengambil berat setiap kritikan dan komen semua pihak. Ini satu cara saya menghargai setiap perhatian dan sokongan diberi," jelasnya.

Nampaknya Fattah atau nama penuhnya, Fattah Mohd Amin, 27, mengambil berat setiap kritikan yang dilemparkan kepadanya dan mengubahnya ke arah yang positif.

Semoga usaha Fattah memperkasakan industri seni tanah air akan terus dihargai peminat dan juga rakan selebriti yang lain.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NOH HUJAN: "SAYA TAHU SAYA BUKAN ANAK YANG BAIK... DOSA PALING DAHSYAT SAYA ADALAH PATAHKAN HATI IBU BAPA"

Menerusi konsert Patah Hati di Zepp Kuala Lumpur, malam tadi, dimana dihadiri lebih 2,400 penonton, penyanyi kumpulan Hujan iaitu Noh Salleh menyifatkan tema konsert berkenaan berkait rapat dengan kisah hidupnya.

Bagaimanapun, Noh atau nama penuhnya Mohammad Noh Salleh yang menyambut ulang tahun ke-38 semalam itu memberitahu, persembahannya pada malam itu cukup istimewa apabila dihadiri ibu bapanya.

"Kisah hidup saya sama seperti tema konsert ini... Patah Hati. Sempena ulang tahun saya yang ke-38 ini, saya tahu saya bukan anak yang baik. Saya banyak mengecewakan mereka.

"Dalam jutaan orang yang saya patahkan hati, saya akui ada tersalah cakap sepanjang menjadi seorang seniman. Antaranya kepada peminat, wartawan dan bekas teman wanita, tapi saya rasa dosa yang paling dahsyat adalah bila saya patahkan hati kedua ibu bapa saya.

"Tolong maafkan segala dosa saya yang cuba harungi di dunia yang penuh kejam ini. Di hadapan peminat ini tolong maafkan saya," katanya.

Tambah Noh, dia tidak menyangka apabila sambutan Konsert Patah Hati cukup luar biasa walaupun diadakan pada hari biasa.

Klik untuk gambar besar

"Nak menjual tiket memerlukan usaha yang sangat tak masuk akal. Bila lihat kehadiran anda semua di sini buat saya fikir penganjur ini hebat.

"Ini hari Rabu bukan hujung minggu, jadi ini menunjukkan bahawa industri muzik Malaysia sihat dan artis Malaysia sudah tahap Blackpink," ujarnya.

Noh yang tampil pada persembahan penutup mendendangkan beberapa buah lagu popularnya seperti 'Angin Kencang', 'Sang Penikam', 'Bila Aku Sudah Tiada', 'Kotak Hati' dan 'Aku Skandal'.

Konsert Patah Hati berlangsung dengan penuh meriah dengan kehadiran peminat yang begitu bertenaga dan 'sporting' sepanjang lebih tiga jam konsert terbabit berlangsung.

Walaupun diadakan pada hari waktu bekerja namun acara yang membariskan nama-nama besar seperti Ernie Zakri, Naim Daniel, Aisha Retno, Imsomniacks, dan Nastia itu tetap 'full house'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUBA RAWATAN ALTERNATIF - ZAMANI MINTA JANGAN BUAT ANDAIAN & BIMBANG

Nekad untuk tidak menjalani pembedahan bagi merawat penyakit Skoliosis iaitu tulang belakang melengkung yang dialami sejak beberapa tahun lalu, penyanyi Zamani, 48, sebaliknya berkata, dia kini dalam proses mencuba pelbagai inisiatif selain pembedahan dan bersyukur apabila beberapa individu menawarkan bantuan.

"Saya ada mencuba beberapa rawatan seperti berurut dan sebagainya. Bagaimanapun, saya belum mendapat kaedah yang paling berkesan untuk merawat penyakit itu.

"Apapun, kesihatan saya sudah bertambah baik dan syukur ada juga yang sudi menaja kos rawatan dijalankan. Paling penting, saya masih mampu untuk menjayakan sebarang tawaran persembahan," katanya.

Dalam pada itu, Zamani tidak mahu pemintanya berasa bimbang berhubung keadaan kesihatannya selain berharap tiada sebarang andaian dibuat mengenai keadaannya itu.

"Sebenarnya saya tak nak peminat bimbang memikirkan kesihatan saya. Jadi, kalau boleh janganlah ada yang membuat andaian mengenai kesihatan saya," tuturnya.

Klik untuk gambar besar

Terdahulu, Zamani pernah berkongsi berdepan risiko lumpuh sekiranya menjalani pembedahan dan itu pilihan terakhirnya disebabkan penyakit terbabit sukar untuk dipulihkan.

Sementara itu, penyanyi kumpulan Slam telah melancarkan kelab peminat rasminya, 'Zamanians', dan berkata kelab itu ditubuhkan selepas penerimaan luar biasa peminat sewaktu bertanding dalam program Gegar Vaganza 5 (GV5).

"Sebenarnya saya tidak sangka akan mendapat penerimaan sebegitu ketika bertanding di GV5. Sejak itu, banyak kelab peminat ditubuhkan untuk saya.

"Demi mengelakkan kekeliruan, saya akhirnya tubuhkan Zamanians dan menggabungkan semua kelab-kelab yang pernah diwujudkan untuk menyokong karier saya," jelasnya.

www.myartis.com / Sumber & foto: Harian Metro, mStar & Instagram Zamani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FASHA SANDHA BANGUN TIDUR TERLUPA ADA SUAMI DI SEBELAH

"Memandangkan saya sudah tiga tahun lima bulan jadi ibu tunggal, saya ada momen terlupa ada suami di sebelah semasa bangun tidur. Saya lupa selepas tidur kena gosok baju suami, siapkan sarapan pagi. Apabila ingat balik momen itu saya hanya mampu tergelak sendiri.

"Itu lah kejadian yang buat saya ketawa sampai sekarang, sejujurnya saya seronok dengan kehidupan selepas kahwin sebab ada teman untuk berbincang dan berbual sebelum tidur," kata pelakon Fasha Sandha yang berkongsi kejadian yang disigatkan mencuit hati setelah empat hari bergelar isteri kepada pelakon Aidil Aziz.

Menurut pelakon drama 'Patah Sayap Bertongkat Paruh' itu, tiga tahun terbiasa sebagai ibu tunggal membuatkan dia terlupa dirinya sudah bergelar isteri ketika bangun daripada tidur.

Untuk makluman, Fasha, 35, dan Aidil, 32, selamat bergelar suami-isteri dengan sekali lafaz dalam satu majlis pernikahan yang berlangsung di Masjid Tuanku Syed Putra Jamalullail, Kangar Perlis pada 30 Mac lalu.

Klik untuk gambar besar

Ini merupakan perkahwinan pertama buat Aidil dan yang kedua buat Fasha kerana sebelum ini pernah mendirikan rumah tangga dengan Jejai pada 27 April 2012 namun mereka bercerai tiga tahun kemudian.

Hasil perkahwinan tersebut, Fasha dan Jejai atau nama sebenarnya Rizal Ashram Ramli dikurniakan dua cahaya mata iaitu Putra Rayfal, 6, dan Putri Reysha Jemyma, 5 tahun.

Sementara itu, Fasha berkata kedua-dua anaknya semakin selesa bersama Aidil dan mula memanggilnya sebagai ayah.

"Alhamdulillah, Rayfal dah panggil ayah, beritahu sekali saja dan esoknya dia dah panggil ayah... tapi Jemyma lambat sikit, mungkin perempuan lain sikit kut!

"Saya pun mula-mula agak susah nak panggil abang tapi kita cuba slowly sebab sekarang dia dah jadi suami saya. Setelah berbincang apa gelaran saya patut panggil, Aidil beritahu dalam famili dia, isteri kena panggil abang," ujarnya.

Majlis resepsi di belah keluarga pengantin lelaki akan diadakan di kampung halaman Aidil yang terletak di Rembau, Negeri Sembilan pada Sabtu ini.

www.myartis.com / Sumber & foto: mStar & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAKDA MASALAH PUN TERANG-TERANGAN ATAU BERSEMBUNYI..." - ABBY BENGANG NIAT MURNINYA DIPERTIKAIKAN

"Saya menolong Lillahi Taala. Saya minta maaf kalau ada yang pertikaikan usaha saya, kenapa takda gambar serahan, kenapa takda bukti, kenapa tak macam Ustaz Ebit, kenapa begitu, kenapa begini.

"Masing-masing dengan cara tersendiri. Takda masalah pun terang-terangan atau tersembunyi. ALLAH Maha Tahu.  Tak perlu membezakan. Lagipun Ustaz Ebit bantuannya berskala besar.

"Saya kecil-kecilan ja," demikianlah tulis penyanyi dan pelakon Abby Abadi yang menyatakan dia mempunyai cara tersendiri dalam urusan menghulurkan bantuan kepada golongan memerlukan.

Menurut Abby, 43, ada segelintir yang membandingkan caranya dengan pendakwah bebas, Ustaz Ebit Lew yang memilih untuk melakukan secara terang-terangan.

Tambah Abby, bagi memuaskan hati sesetengah orang dia terpaksa meminta gambar bukti barang daripada individu yang menerima bantuan.

"Saya tag haritu IG mereka yang saya bantu, di cari salah juga. Pergi jenguk satu-satu, tak nampak susah makan sedap lagi la apa lah. Ni tak tag, kata macam-macam juga. Buruklah perangai mencari-cari salah orang.

Klik untuk gambar besar

"Dan meletakkan diri di di tempat mereka yang susah ni, saya sendiri malu nak minta bantuan sebenarnya tapi keadaan memaksa. Dah minta, dapat, ada yang saya suruh dorang hantar tunjuk barang yang dibeli. Gambar anak-anak yang dikirim pun saya kesian.

"Tak sampai hati nak tengok sebenarnya. Jadi saya tutup semua biar aib mereka terjaga. Kalau saya tolong sendiri pakai duit sendiri, memang saya diamkan ja tapi ni sebab ajak sahabat-sahabat saya di sini menyumbang juga, jadi saya bagitau apa yang perlu.

"Duit terkumpul memang saya agih setiap hari. Saya memang usaha nak cepatkan proses sebab ramai yang putus bekalan terus terutamanya yang ada baby kecil, nak mereka bagi bukti macam mana baru boleh lulus bantuan?" kata Abby.

Dalam pada itu, Abby atau nama sebenarnya Arbaiyah Abdul Manan ini, sekiranya tidak yakin untuk menderma seeloknya jangan dilakukan.

"Jadinya pada yang gigih minta bukti, saya kata tak yakin dengan saya takyahlah menyumbang ye. Bukan banyak pun yang terkumpul. Dan saya takut pada ALLAH. Takkan saya ambil duit ni untuk keperluan saya," ujarnya.

www.myartis.com / Sumber & foto: Astro Gempak & Instagram Abbay Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BARU BALIK UMRAH - NABIL AHMAD PULA JADI MANGSA AZWAN ALI

Jika sebelum ini peminat wanita, Azhar Sulaiman dan agensi pengurusan umrah dimaki oleh Azwan Ali atau Diva AA ini, terkini Nabil Ahmad pula telah membuatkan Azwan marah.

Ini kerana Nabil tidak menegur Azwan ketika di lapangan terbang telah menyebabkan Azwan menyatakan rasa tidak puas hatinya itu melalui akaun Twitter miliknya.

Menurut catatan status Twitter Azwan, artis lebih muda harus menegur artis yang lebih tua dahulu sebagai tanda hormat dan bukan sebaliknya.

Klik gambar untuk size besar

Selain itu, Azwan juga menceritakan bahawa sebelum ini, penyanyi rock lagenda tanah air, Amy Search juga merendah diri menegurnya dahulu dan turut berpelukan ketika umrah.

Alahai Azwan. Apa nak jadi. Raya-raya ni apa kata Azwan cuba untuk menginsafkan diri. Tak perlulah nak over sangat. Masih ramai yang sayangkan Azwan kan…?

Sumber: RK

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KERANA ANAK, SITI NURHALIZA 'KEMPUNAN' BERAYA DI KAMPUNG

Hasrat Dato' Siti Nurhaliza dan suaminya Datuk Khalid Mohd Jiwa untuk beraya di kampung tidak kesampaian apabila terpaksa menghadiri konvokesyen anak tirinya Adib di Melbourne, Australia pada raya kedua.

"Sebenarnya kami dah rancang hendak beraya di kampung sahaja tetapi tiba-tiba Adib beritahu dia mahu kami ke majlis konvokesyennya pada raya kedua.

"Jadi kami pun bertukar plan. Pada raya pertama selepas sembahyang raya kami pun akan bertolak terbang ke Australia," ujar Siti yang akan berangkat ke sana bersama suami dan anak tirinya Adib.

"Namun kami tidak lama ke sana, hanya 2 malam sahaja," tambahnya yang baru sahaja keluar dengan album terbaru 'Fragmen'.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


FASHA SANDHA & AIDIL AZIZ BAKAL DISATUKAN HUJUNG MINGGU INI?

Sebelum ini, pasangan merpati dua sejoli Fasha Sandha dan Aidil Aziz pernah memberitahu mereka bakal disatukan sebagai suami isteri pada penghujung Mac ini. Bagaimanapun, tarikh sebenar pernikahan pasangan pelakon ini tidak diumumkan.

Terbaru, khabarnya majlis raja sehari mereka akan berlangsung pada hujung minggu ini. Mereka bakal bernikah di kampung halaman Fasha yang terletak di Perlis Indera Kayangan.

Majlis resepsi di belah keluarga pengantin lelaki pula akan diadakan di kampung halaman Aidil yang terletak di Rembau, Negeri Sembilan pada 6 April ini dengan tema tradisional dan ala kampung.

Teruja dapat mengadakan majlis resepsi di kampung halamannya, Aidil memberitahu beliau dan Fasha menjemput 5000 orang tetamu trermasuk kaum keluarga, rakan-rakan serta wakil media untuk memeriahkan lagi majlis tersebut.

Klik untuk gambar besar

Untuk makluman, pasangan ini yang mula berkenalan ketika bergandingan dalam sitkom 'Mamu Mami Gosip' itu mengikat tali pertunangan dalam sebuah majlis tertutup pada 18 November tahun lalu.

Ini merupakan perkahwinan pertama untuk Aidil dan manakala kedua bagi Fasha. Sebelum ini, Fasha pernah berkahwin dengan Rizal Ashram Ramli ataupun Jejai pada 27 April 2012 dan bercerai pada 20 Januari 2016.

Hasil perkahwinan tersebut, mereka telah dikurniakan dua orang cahaya mata sepasang iaitu Putra Rayfal Ramli dan Putri Raysha Jemaima.

Jika benar Fasha dan Aidil bakal mengakhirkan perjalanan cinta mereka di jenjang pelamin pada hujung minggu ini... tahniah kami ucapkan dan mendoakan agar ikatan perkahwinan yang bakal dibina oleh mereka kekal sehingga ke akhir hayat, Insya-Allah.

www.myartis.com / Sumber & foto: Astro Gempak, Instagram Fasha Sandha & Aidil Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CERAI SULTAN MUHAMMAD V - "IA LUMRAH KEHIDUPAN": KERAJAAN KELANTAN

"Isu perkahwinan dan perceraian adalah perkara lumrah dalam kehidupan dan tidak perlu dijadikan diperbesarkan atau pun dijadikan sebagai tajuk utama akhbar.

"Saya hairan apabila isu tersebut dijadikan laporan muka hadapan beberapa akhbar utama. Apakah tujuan tindakan itu dilakukan…Kita bimbang jika ada agenda tersembunyi disebalik tindakan itu kerana perkara ini melibatkan seorang Sultan," kata Timbalan Menteri Besar Kelantan Datuk Mohd Amar Nik Abdullah.

Tambahnya, kerajaan Kelantan setakat ini tidak menerima sebarang maklumat rasmi daripada istana Kelantan berhubung perceraian Sultan Muhammad V dengan isterinya Rihana Oksana Gorbatenko, 27, seperti yang dilaporkan.

"Sultan ini ibarat mak ayah, kita kena hormatlah macam kita hormat Perdana Menteri. Kita tidak setuju itu cerita lain tetapi penghormatan perlu ada," tambahnya sebagai mengulas desas desus laporan sebuah akhbar berbahasa Inggeris yang menyiarkan laporan muka hadapan mengenai penceraian Sultan Muhammad V dan Rihana Oksana kononnya dengan talak tiga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERBANG KE LONDON - CHE TA SAMBUT BIRTHDAY TANPA SUAMI DISISI

Jika tahun lalu, Rozita Che Wan atau lebih mesra disapa Che Ta menyambut ulangtahun kelahiran di Mekah tanpa suami, terkini pelakon dan pengacara tersebut sekali lagi bakal menyambutnya tanpa suami disisi.

Che Ta bakal menyambut hari lahirnya yang ke-44 pada 9 Mac ini di London bersama tiga anak dan adik-beradiknya yang lain.

Difahamkan, Che Ta dan keluarganya itu akan terbang ke London pada pagi ini dan berada di kota terkenal itu selama 10 hari.

Klik untuk gambar besar

"Zain sedari awal memang tidak dapat menyertai rombongan kami kerana dirinya sudah pun terikat dengan komitmen perniagaannya. Apakan daya, dia memang kena dahulukan kerja.

"Sedih juga kerana pemergian dan sambutan hari lahir ini tanpa dirinya. Bagaimanapun, suami sudah mengizinkan saya menyambutnya di sana," kata Che Ta yang turut dikenali sebagai usahawan ini.

Sebelum ini, beliau sudah pun terbang ke Tanah Suci Makkah dan Madinah bersama suami serta anak perempuannya, Aaisyah Dhia Rana.

Selain menunaikan umrah, Rozita juga berada di Arab Saudi bagi menjayakan penggambaran drama terbitan Zeel Production.

"Saya sudah melunaskan bayaran cukai tertunggak sebelum ini. Jadi, tiada lagi isu saya tak boleh terbang ke luar negara," jelas wanita itu yang mengeluarkan minyak wangi jenama Precious dan Gorgeous.

Mengenai peningkatan usianya beberapa hari lagi, Rozita hanya mengharapkan yang terbaik dalam semua aspek kehidupan, termasuk segala bidang yang diceburinya.

"Semoga apa yang saja yang dilakukan akan dipermudahkan. Insya-Allah," kata Che Ta ketika ditemui media pada acara pertunjukan fesyen 'The Wedding KL 2017' memberi sokongan kepada pereka fesyen kegemaran Qudyn.

Sumber: Berita Harian

Foto: Rozita Che Wan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAFI 'DATUK' DITARIK - FARID KAMIL MINTA BERHENTI BUAT SPEKULASI

Ramai pihak mempertikaikan gelaran Datuk yang diterima oleh pelakon Farid Kamil sejak ditahan reman, disahkan positif dadah dan berdepan dengan dakwaan jenayah.

Bagaimanapun, sehingga hari ini Farid memberitahu beliau tidak menerima sebarang makluman rasmi bahawa gelaran itu akan ditarik balik. Farid meminta netizen berhenti membuat spekulasi liar berhubung isu tersebut.

"Berhubung kontroversi terbabit, saya belum dapat apa-apa maklum balas secara formal mengenai gelaran yang dianugerahkan kepada saya itu," jelasnya.

Klik untuk gambar besar

Farid menerima Darjah Indera Mahkota Pahang (DIMP) yang membawa gelaran Datuk pada 16 Disember tahun lepas, sempena ulang tahun Hari Keputeraan Sultan Ahmad Shah di Istana Abu Bakar, Pekan.

Terdahulu, Tengku Abdullah Sultan Ahmad Shah selaku pemangku Raja Pahang menerima baik sekiranya Farid memulangkan Darjah itu dengan rela hati berikutan kontroversi beliau didakwa di mahkamah.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


9 GAMBAR - MAJLIS RESEPSI ZAIM HELMI & NUR DAMIA

Majlis resepsi sebelah perempuan bagi pasangan Zaim Helmi Zaini, 29, dan Nur Damia Mohamed Nasir, 28, telah pun diadakan semalam di De Palma Hotel, Ampang.

Di majlis tersebut, Zaim dan Damia yang kelihatan segak dan anggun ini telah diraikan oleh keluarga, saudara mara dan sahabat handai.

Jom kita saksikan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - ZUL HUZAIMY TIMANG ANAK PEREMPUAN

Pada 22 Disember lalu, isteri kepada Zul Huzaimy, Misz Erna telah selamat melahirkan bayi perempuan sekitar jam 12.50 pagi di Hospital Pakar Al-Islam, Kuala Lumpur.

Bayi yang dilahirkan dengan berat 3.75 kilogram itu telah diberi nama Indah Armani.

Tahniah diucapkan dan semoga kehadiran cahaya mata baru ini akan memurahkan lagi rezeki dan menambahkan sinar kebahagiaan dalam hidup mereka sekeluarga.

Kami kongsikan beberapa keping foto official 'newborn photoshoot' untuk baby Zul dan Erna yang dirakamkan oleh jurugambar rasmi mereka, Lilnborn.

Enjoyzzz...!!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BIRTHDAY PRESENT... MOMMY & BABY GIRL SHARE THE SAME BIRTHDAY" - SHAHEIZY

Alhamdulillah... tahniah kami ucapkan kepada pasangan pelakon, Shaheizy Sam dan Syatilla Melvin atas kelahiran anak kedua mereka, perempuan yang selamat dilahirkan pada jam 9.15 pagi hari ini.

Katanya, keluarga kecilnya kini sudah bertambah dengan kehadiran bayi perempuan yang dilahirkan di sebuah pusat perubatan, KPJ Ampang Puteri.

"WE ARE NO LONGER 3 😍. ALHAMDULILLAH!!! Thank u so much everyone 🤱🏻 👨👩👧👦 17/04/19, 9:15am #BabyGirl #SS #KPJAmpangPuteri," katanya ringkas dalam satu perkongsian menerusi laman Instagramnya.

Klik untuk gambar besar

Bintang 'Polis Evo' itu berkata, kehadiran puterinya itu lebih bermakna kerana ia menjadi hadiah buat ibunya, pelakon Kathy Fauziah yang meraikan ulang tahun kelahiran, hari ini.

"Happy Birthday Mommy @khatyfauziah. Mommy dapat birthday present yang takda jual la hari ni!!! Mommy and #BabyGirl share the same birthday 😘❤. Lepas ni kena beli 2 present. MASAK AKU 🤦🏻♂😅. #SS #KPJAmpangPuteri," usik Sam dalam satu entri lain.

Sementara itu, Syatilla tidak ketinggalan berkongsi rasa syukur di atas kelahiran anak kedua mereka menerusi laman Instagram miliknya.

"Alhamdulillah baby girl kami dah keluaq 😍😍😍😍 sihat gebu anak pompuan aku ♥. Tadi sempat laaa buat tutorial makeup dlm oT room 🤪. Thank u sygku sezzy seng sentiasa di sisi♥ #kekaSih @kpjampangputeri the best♥," katanya dalam satu perkongsian.

Pasangan yang mendirikan rumah tangga pada 8 Februari 2016 itu sebelum ini, dikurniakan anak lelaki, Syeriv Samheizy yang kini berusia dua tahun.

www.myartis.com / Sumber: Berita Harian, Instagram Syatilla Melvin, Shaheizy Sam, @khatyfauziah & @kpjampangputeri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IG LIVE DENGAN MATA KETUMBIT - FAZURA DIPUJI CANTIK, TERIMA PETUA SURUTKAN BENGKAK

Pelakon Nur Fazura menerusi laman Instagram miliknya telah tampil melakukan IG Live, namun dalam keadaan berdepan masalah ketumbit iaitu bengkak di bahagian mata sebelah kanan.

Dalam video tersebut yang bersiaran 'live' selama hampir satu jam, isteri kepada pelakon Fattah Amin ini kelihatan ayu mengenakan hijab berwarna hijau lembut sambil mengajak pengikutnya berborak.

"59 Mins. Thank you layan Faz borak entah apa tadi. Love you :) #staysafe #stayhopeful #tawakkul," tulis Fazura sebagai kapsyen videonya.

Klik untuk gambar besar

Menerusi ruangan 'live' itu juga, Fazura turut berkongsi keletah anak perempuanya, Nur Fatima Aisya, 9 bulan, yang semakin bijak.

Sementara itu di bahagian komen pula, ramai wargamaya yang berkongsi petua cara untuk mengurangkan bengkak ketumbit pada mata. Pada masa sama, ada juga yang turut memuji penampilan Fazura berhijab walaupun dengan sebelah matanya yang bengkak.

Video 'live' berkenaan sehingga kini telah menerima lebih 320,000 tontonan daripada pengikutnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENERBIT NAFI 'LEBIHKAN' DAYANG NURFAIZAH DI FINAL AJL31

Semua mengetahui bahawa lagu "Lelaki Teragung' nyanyian Dayang Nurfaizah telah diangkat sebagai juara pada pentas akhir Anugerah Juara Lagu yang ke-31 (AJL31).

Namun, ada satu dakwaan mengatakan pihak penerbitan melebihkan persembahan penyanyi tersebut sehingga berjaya dinobatkan sebagai Juara Lagu.

Bagaimanapun, penerbit AJL31, Zamzuri Zaini menafikan tuduhan yang dilemparkan individu tertentu. Ini kerana kata Zamzuri atau lebih dikenali sebagai Ayau, pihaknya tidak pernah bersikap pilih kasih dalam persembahan setiap finalis.

Klik untuk gambar besar

"Ingin dijelaskan pada AJL lalu tidak ada siapa yang lebih atau kurang. Apa yang penyanyi, komposer dan penulis lirik berikan kepada pengarah muzik, itu adalah yang 'final'. Pihak kami tak ada hak untuk menambah atau membuang.

"Kalau ada pun, itu antara mereka dengan pengarah muzik. Kami di pihak penerbitan tak masuk campur. Bukan apa, itu adalah kreativiti masing-masing," jelasnya.

Zamzuri turut menjelaskan persembahan setiap finalis adalah menggunakan perbelanjaan sendiri.

Pihak penerbitan hanya membantu dari segi idea bagi memastikan persembahan yang dirancang tidak melanggar tata cara penerbitan.

"Bukan saja muzik, malah tarian pun daripada penyanyi itu sendiri. Kami hanya membantu dari segi idea persembahan. Pendek kata, fokus kami adalah penerbitan saja," katanya.

Terdahulu penerbit dan pengarah Michael Ang menulis di laman Twitter yang mengatakan persembahan Dayang Nurfaizah menerusi lagu 'Lelaki Teragung' adalah permainan TV3.

"Kan aku dah cakap permainan TV3! Orkestra dia bagi kat Dayang! Walaupun lagu ini buat aku tidur, aku tetap 'predict' lagu ini juara lagu," tulisnya.

Status Michael itu ditweet semula lebih 500 pengikut di laman sosial itu.

Pengarah drama 'Suri Hati Mr Pilot' itu ketika dihubungi berkata, dia tidak ada niat mempertikai kredibiliti pihak penerbitan.

"Status itu tidak bermaksud sedemikian. Sebaliknya perkataan permainan yang ingin saya sampaikan adalah permainan bagi mencantikkan lagi persembahan itu. Tambahan pula dia menampilkan pemuzik tambahan bagi mencipta kelainan dalam lagu itu.

"Kalau peminat membaca tweet saya dari mula, mereka pasti faham. Dari awal lagi saya menulis mengenai persembahan siapa yang terbaik. Malah saya memang menjangkakan lagu Lelaki Teragung bakal bergelar juara.

"Telahan saya tepat apabila kebanyakan persembahan awal biasa-biasa saja. Tapi apabila tiba giliran Dayang, dia memberikan persembahan yang sangat luar biasa," ujarnya dipetik sebagai berkata.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAMA 'TRENDING' - LISA SURIHANI BERSAMA SIWON BUAT RAMAI CEMBURU

Wahhh... untungnya pelakon Lisa Surihani dapat berdiri di sebelah ahli kumpulan Super Junior dan juga seorang pelakon, Choi Siwon ketika menghadiri program Tabung Kanak-Kanak Pertubuhan Bangsa Bangsa Bersatu (UNICEF) di Sekolah Tinggi Kajang pagi hari ini. Malah, ia juga menjadi topik dalam kalangan warga laman sosial itu.

Segelintir netizen cemburu melihat pelajar sekolah tersebut dapat bergambar dengan Siwon dan pelakon filem 'Lagenda Budak Setan' itu. Rata-rata netizen meluahkan rasa teruja dan memuji kecantikan Lisa atau nama penuhnya Lisa Surihani Mohamed, 33, yang kini tampil dengan imej bertudung.

Bukan itu sahaja, penampilan baharu Lisa selepas pulang dari menunaikan umrah itu turut mendapat sokongan ramai terutama peminatnya. Paling menarik apabila nama Lisa dilihat masih menjadi bualan sehingga trending nombor satu Malaysia di laman sosial Twitter.

Rata-rata netizen meluahkan rasa teruja dan memuji kecantikan Lisa atau nama penuhnya Lisa Surihani Mohamed, 33. Segelintir netizen cemburu melihat pelajar sekolah tersebut dapat bergambar dengan Siwon dan pelakon filem 'Lagenda Budak Setan' itu. Cayalah Lisa!

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH TAHU BATAS BILA BERGAYA" - ZAHIRAH MACWILSON

"Jika hendak bercakap soal pengaruh, dunia sekarang semuanya di hujung jari, jadi tidak perlu menunggu saya berpakaian seksi untuk menjejaskan pemikiran remaja yang mengikuti saya di media sosial.

"Lagipun pada hemat saya, apa yang saya pakai bukanlah begitu mencolok mata dan saya masih tahu batas bila bergaya.

"Dibesarkan di luar negara (Perth, Australia) selama 20 tahun, beginilah fesyen saya sejak dahulu dan ibu bapa saya juga mengetahuinya," ujar pelakon Zahirah Macwilwon yang memberitahu sebagai pelakon baharu, dia tidak mahu menimbulkan masalah dengan semua pihak.

Baru-baru ini timbul isu tentang gaya pemakaian gadis berusia 23 tahun ini yang dianggap keterlaluan dan tidak sopan oleh peminat ketika berkunjung ke Tokyo, Jepun, namun Zahirah hanya mampu tertawa.

Klik untuk gambar besar

Menganggap hal berkenaan pemakaian seseorang artis sebagai sesuatu yang sentiasa dijadikan bahan oleh peminat untuk mencetuskan perdebatan sesama mereka, pelakon yang popular dengan drama 'Jangan Benci Cintaku' ini lebih suka membiarkan ia senyap sendiri.

Tambahnya lagi, setiap apa yang dibuat dan dipakai pasti telah mendapat persetujuan atau keizinan daripada kedua ibu bapanya terlebih dahulu, jadi jika mereka tidak mempunyai sebarang bantahan maka, Zahirah berasa itu sudah cukup buat dirinya.

"Setiap kali memuat naik sebarang foto dalam media sosial, saya lakukan dengan niat untuk berkongsi perkembangan terkini tentang kerja atau aktiviti harian saya.

"Ini bukan kali pertama soal pemakaian menjadi isu, jadi saya malas hendak panjangkan perkara ini. Apa yang penting saya tahu apa yang dilakukan dan ia bukan dibuat untuk menarik perhatian secara suka-suka," katanya.

Ditanya pernahkah berasa kesal dengan sikap peminat yang suka menuduh perkara yang tidak elok secara membuta tuli sahaja, ini kata Zahirah:

"Tidak, kerana saya faham di Malaysia, sensitiviti soal pemakaian ini agak tinggi dan mungkin mereka tidak tahu tujuan sebenar saya berpakaian begitu atas dasar apa.

"Sebenarnya saya memakai kostum arnab sewaktu di Jepun kerana tuntutan kerja apabila menjalani penggambaran bersama AirAsia untuk kempen #ThroughTheLens. Ia sebahagian daripada kerja, jadi saya lakukannya kerana ia tanggungjawab saya.

"Biarlah mereka hendak berkata apa sahaja kerana mulut manusia memang tidak boleh ditutup. Saya tidak melakukan apa yang dikatakan itu, jadi mengapa perlu terasa hati. Saya ke sana untuk bekerja dan telah laksanakan tanggungjawab saya. Itu sudah memadai," tuturnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH RAMAI SUAMI ORANG MAHUKANNYA - OKTOVIA TOLAK, BUKAN PERAMPAS

"Sejujurnya pengalaman pedih itu suatu pengajaran, saya lebih berhati-hati. Kepada yang suka berburuk sangka, hentikanlah! Kalau masih ada yang fikir saya pemburu cinta suami orang, tolonglah. Saya bukan begitu. Sebelum ini orang tak tahu saya pernah menolak harapan lelaki-lelaki dalam kalangan suami orang. Ada yang nak menjadikan saya kekasih dalam diam. Saya menolak, memang tak mahu. Saya bukan perampas suami orang," demikian akui pelakon Oktovoa Manrose.

Pernah dikaitkan dengan skandal penyanyi dan pelakon Aliff Aziz sebelum ini, Oktavia Manrose menepis dakwaan netizen yang menganggap beliau penganggu rumah tangga orang. Dedah Oktovia, ramai suami orang sebelum ini ingin menjadikan beliau sebagai kekasih gelap, namun ditolaknya.

Memegang status janda anak satu, Oktovia mendakwa ramai pihak cuba menambah api dalam bara ketika kontroversinya dengan Aliff dengan menokok tambah cerita hinggakan beliau trauma berdepan dengan kontroversi terbabit. Oktovia mengaku dirinya manusia biasa cukup terluka apabila muncul fitnah sehingga dia terpalit dengan pelbagai masalah lain.

"Saya tak mahu bercakap lagi tentang Aliff Aziz. Saya dah move on! Ya, benar Bella Astillah sudah memaafkan. Namun Oktavia perlu bangkit menonjolkan bukti bahawa dia bukan hadir ke dunia seni untuk mencipta kontroversi tetapi mampu memegang trofi! Lebih mengejutkan apabila kita berdiam, ada pula menambah cerita, memfitnah dan berburuk sangka. Macamlah saya ni tak ada perasaan. Orang tak tahu kesan berdepan masalah saya tak boleh tidur malam dan tak lalu makan," ujarnya.

Klik untuk gambar besar

Mengambil nasihat bapa sebagai penguat kesabaran, Oktovia bersyukur kerana bapanya memahami keadaan. Sokongan yang diberikan tanpa berbelah bagi dan ini menguatkan semangat si anak: "Syukurlah, pada waktu-waktu yang berat itu ayah dan adik-beradik berada di sisi. Allah berikan saya kekuatan untuk berdepan dengan tohmahan orang. Saya yakin Allah menguji kerana Dia menyayangi.

"Papa suruh saya bersabar. Semua maklum,  orang tua saya lebih dulu makan asam garam dalam dunia hiburan. Mereka pun mungkin biasa dengan gosip mulut orang yang tahu nak menyakitkan hati orang lain. Papa pernah tak setuju saya jadi pelakon namun lambat laun dia memahami bakat dan punca rezeki saya ditakdirkan dalam bidang ini. Papa beritahu, dia sentiasa mendoakan saya dan anak-anaknya dilindungi daripada hal tak baik," tambah pelakon 'Dendam Aurora' ini.

Sudah mempunyai kekasih yang setia kepada dirinya, kegagalan perkahwinan sebelum ini menjadikan Oktovia lebih berhati-hati dalam memilih pasangan hidup. Dia mengambil masa yang lama untuk jatuh cinta: "Setelah bercerai dengan bekas suami, hati saya kosong. Tak mudah jatuh cinta lagi. Sebab itulah sesudah menjanda dan jadi pelakon, saya jenis tak mudah terpikat dengan lelaki.

"Walaupun bekas suami, Muhammad Izzat Abdul Rahman sudah berkahwin lain selepas saya habis edah, saya bahagia sendiri. Kini saya menjalani hidup bersama anak lelaki bernama Muhammad Rayan Zafarrel yang berusia lapan tahun," luahnya.

Belum bersedia untuk mendedahkan siapa kekasih hatinya, sepupu pelakon Uqasha Senrose dan Nelydia Senrose ini berterusan bercerita soal teman lelaki: "Belum waktu untuk perkenalkan kekasih yang berjaya membuka pintu hati untuk bercinta lagi.

"Saya berharap kami akan berkahwin bila sampai masa dan hubungan berkekalan selamanya. Saya suka kan lelaki yang tak panas baran, boleh mengawal emosi, tak kedekut dan tak berkira. Paling penting bertanggungjawab,baik hati, murah senyuman, nampak kemas, bersih dan harum," tuturnya sambil tersenyum.

www.myartis.com / Sumber & foto: Utusan & Instagram Oktovia Manrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - KEMERIAHAN RAYA JEP SEPAHTU & SARI YANTI

"Malu malu daun semalu, untung dapat si Pemalu. - I ❤ You @jepsepahtu," ujar Sari Yanti mengenai suaminya, Jep Sepahtu.

Melihat pada gambar dan video yang dimuatnaik pasangan ini, amboii... bukan main meriahnya sambutan Hari Raya Aidilfitri keluarga Jep daan isterinya. Siap ada bunga api lagi. Heh!

"Marathon raya harini ????. Baru ade masa nak up gambo. Selamat hari raya Maaf zahir batin semua.. #Thisisjoho #Family #kampung," kata Jep di IGnya.

Klik untuk gambar besar

www.myartis.com / Sumber: Jep Sepahtu IG & Sari Yanti IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BYE BYE GARY - BINTANG RUNNING MAN 'TARIK DIRI'

Peminat rancangan bersiri Running Man pasti akan merasa 'kehilangan' selepas 31 Oktober nanti apabila bintang utamanya Kang Gary, 38, sah meninggalkan rancangan tersebut selepas 6 tahun bersama.

Oleh yang demikian, 'bibit-bibit percintaan' antara Gary dengan ‘Pasangan Isnin-nya’, Song Ji Hyo, juga pasti terencat gara-gara perkembangan terbaru itu.

"Saya ingin menghabiskan lebih banyak waktu untuk muzik. Dan saya ingin belajar lebih lagi tentang bidang ini," demikian jelas Gary apabila ditanya mengapa beliau membuat keputusan berani itu.

Untuk info, Gary sebenarnya sudah memberitahu pihak produksi sejak setahun yang lalu tentang niatnya untuk keluar daripada Running Man.

Bagaimanapun, keputusan Gary itu tidak dipersetujui dan mereka mencuba pelbagai cara untuk memujuk Gary namun ia tidak berhasil.

Akhirnya, pihak produksi Running Man terpaksa akur dengan keputusan Gary. Penggambaran terakhir Gary bersama Running Man akan dilakukan pada penghujung Oktober nanti.

"Kami berterima kasih pada Gary kerana memberikan segalanya untuk acara ini selama bertahun-tahun, sebagai salah satu ahli asal dari Running Man. Gary ingin fokus pada kariernya sebagai pemuzik dan kami mendoakan yang terbaik untuknya," ujar pihak produksi kepada media K-Pop Korea Selatan, AllKPop dipetik sebagai berkata.

Sebagai rekod, Gary merupakan ahli kedua yang meninggalkan Running Man selepas Song Joong Ki menarik diri pada tahun 2011 kerana mahu fokus pada bidang lakonan.

Bye Bye Gary!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIJANGKITI COVID-19 - ARI LASSO BERSYUKUR SEKALI DAPAT TAHU ADA TUMOR

Penyanyi Indonesia, Ari Lasso, 48, rasa syukur apabila dijangkiti Covid-19 baru-baru ini. Ini kerana katanya, dia mungkin tidak tahu dia memiliki tumor di bahagian limfanya.

Ari yang juga bekas penyanyi utama Dewa 19 berkata, selepas sembuh daripada virus itu, dia mendapat kesedaran untuk mula menjaga kesihatan dan bersenam. Disebabkan kerap melakukan senaman fizikal, tumor dalam badannya itu menghasilkan keradangan sebelum akhirnya dapat dikesan.

"Kalau saya tidak dijangkiti Covid-19, saya tidak mungkin akan mula bersenam seperti joging dengan lebih kerap. Keradangan itu mengakibatkan akhirnya saya berdepan kesakitan pada 4 Ogos lalu. Kalau saya tidak bersenam, sampai bila-bila pun tidak mungkin dapat kesan kewujudan tumor itu," katanya.

Ari berkata, dia tidak tahu bagaimana tumor itu boleh ada dalam badannya. Ini kerana dia sangat menjaga pemakanan dan kerap membuat pemeriksaan kesihatan selama ini.

"Tumor boleh menyerang tanpa diduga. Sentiasalah periksa kesihatan dan bersenam selalu. Pantau juga bahagian anggota badan yang diserang dengan kesakitan luar biasa," ujarnya yang berkongsi mengenai panduan mengesan penyakit tersembunyi.

Ari sudah menjalani pembedahan membuang tumor itu pada 20 Ogos lalu. Keadaan terbarunya dilaporkan semakin beransur baik, namun masih jalani rawatan susulan lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA SUMBANGAN KERUSI RODA ELEKTRIK, BAD INDIGO LUAH RASA SYUKUR: "ALHAMDULILLAH, REZEKI ALLAH NAK BAGI"

Penyanyi Bad Indigo yang juga Orang Kelainan Upaya (OKU) itu meluahkan rasa syukur apabila menerima sumbangan kerusi roda elektrik berharga RM2,700 daripada Skuad Hijrah Prihatin TV Alhijrah, hari ini.

Akui tidak menjangka akan menerima sumbangan berkenaan, Bad atau nama sebenarnya Badrul Izhan Yeop Abdullah, 47, berkata, dia sangat memerlukan kerusi roda itu disebabkan keadaan dirinya terutama selepas menjalani prosedur memotong semua jari kaki kiri akibat diabetis sejak Mac tahun lalu.

"Sejujurnya, saya tak menjangka langsung dapat kerusi roda elektrik ini. Sebabnya saya baru juga bercakap dengan rakan di tempat kerja dan semak harga nak beli kerusi roda ini. Selang beberapa hari dapat panggilan daripada pihak TV Alhijrah dan bertanya apa yang saya perlukan sekarang.

"Selepas artikel keluar di Harian Metro pada Jumaat lalu, mereka sekali lagi menghubungi saya dan maklumkan nak bagi kerusi roda ini. Alhamdulillah, rezeki Allah nak bagi.

"Diakui kerusi roda ini sangat diperlukan sekarang. Sejak saya menggunakan 'walker' dari September tahun lalu, ia sebenarnya memudaratkan kaki kanan saya. Setiap kali bangun dan duduk memang sakit dan susah. Jadi, dengan adanya kerusi roda ini memudahkan lagi pergerakan saya di tempat kerja," ujarnya yang dipetik sebagai kepada Harian Metro.

Klik untuk gambar besar

Bad yang kini bekerja di bahagian kreatif bengkel kereta Reiber Auto ini berkata, buat masa sekarang dia perlu memberi fokus pada kaki kiri selain perlu membersihkan luka di kaki atau 'dressing' selang sehari.

"Saya sihat, tapi kaki kena fokus untuk sembuh cepat. Namun agak susah juga sebab ada satu lagi lubang belum tertutup. Hari itu saya terjatuh di rumah dan banyak darah mengalir dari lubang itu. Salah satu saluran darah di kaki pecah. Sebab itu saya tidak boleh terlalu agresif. Cuma, bila tak agresif, saya pula berasakan diri lemah dan sakit. Sebab itu saya kena juga kerja," katanya.

Sementara itu, Ketua Kumpulan Integrasi Media dan Hal Ehwal Korporat TV AlHijrah, Saifulizan Sidek berkata, sumbangan diberikan pada Bad Indigo satu daripada projek Hijrah Prihatin Anak Seni yang dijalankan sepanjang Ramadan ini.

"Selain Bad, kami juga serahkan sumbangan pada pelakon dan penyanyi, Munirah Kadir, Sazali P Ramlee dan Mek Habsah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA DIPETIK ISU VIDEO PELUK ANAK SHUIB & ARWAH SITI SARAH - INI RESPON WAN SHARMILA

"Percaya ke itu Wan Sharmila? Apabila saya tengok video itu, tak rasa terkejut pun. Saya akui memang ada iras saya... lebih kurang muka kami. Tapi yang pasti, wanita itu bukan saya. Mungkin dari sisi tepi itu nampak sama, sebab itu netizen petik nama saya.

"Saya kenal Shuib sebab pernah bekerjasama. Arwah Siti Sarah pun baik dengan saya. Bukanlah kawan rapat tapi baik sebagai rakan selebriti. Masa arwah meninggal dunia, saya ada la ucap takziah pada Shuib. Tapi tidak la berhubung selalu.

"Ada juga tegur-tegur biasa saja," ujar pelakon Wan Sharmila apabila namnya dipetik netizen, gara-gara sebuah video memperlihatkan anak perempuan kepada pelawak Shuib sepahtu dan Allahyarham Siti Sarah iaitu Dzahira Talita Zahra memeluk seorang wanita.

Rata-rata netizen mula membuat spekulasi bahawa wanita misteri itu adalah pelakon drama '7 Hari Mencintaiku'. Bagaimanapun Wan Sharmila atau mesra disapa sebagai Lala tampil menjelaskan bahawa dia bukanlah individu dalam video tersebut.

Klik untuk gambar besar

Menerusi video yang dikongsikan di laman Instagram arwah Siti Sarah, Talita, 9, dilihat begitu mesra memeluk wanita yang identitinya dirahsiakan.

Sementara itu, Wan Sharmila memberitahu dia ada sedikit kebimbangan sekiranya andaian netizen boleh menggores hati wanita yang sedang berkawan dengan Shuib.

"Saya tak kisah pun nama dipetik... cuma harap netizen tidak berkata lebih-lebih, bimbang menyinggung perasaan orang lain. Takut juga nanti wanita yang memang tengah berkawan dengan Shuib, terasa hati pula asyik nama saya saja disebut. Lagipun saya sendiri tak pernah terfikir pun saya ini sesuai dengan Shuib... bagai langit dan bumi," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAM TEMPOH PERCUBAAN BERTUDUNG - BETTY BANAFE MOHON DOA

"Saya utamakan kewajipan lain seperti menjaga solat, berzakat terlebih dahulu dan IsyaAllah, doakanlah hati saya kuat untuk kekal bertudung dan semoga dipermudahkan segalanya untuk Betty menjadi lebih baik," ujar pelakon Betty Banafe.

Menjelaskan dia masih dalam tempoh percubaan dengan imej bertudung semenjak beberapa bulan ini, Betty atau nama penuhnya Betty Ibtisam Abu Bakar Banafe, 39, berkata, adalah penting baginya untuk melaksanakan kewajipan lain terlebih dahulu sementara berusaha dengan imej bertudungnya.

Betty berkata demikian ketika ditemui media sewaktu program beramah mesra bersama kanak-kanak sindrom down bersempena menyambut Hari Sindrom Down Sedunia di Rumah Persatuan Sindrom Down Malaysia (PSDM), lingkungan U Thant, Kuala Lumpur, semalam.

Dalam perkembangan lain, ibu kepada dua cahaya mata itu difahamkan akan mengerjakan ibadah umrah pada tahun ini.

Klik untuk gambar besar

www.myartis.com / Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK JANGKA PUN AKAN SAKIT TERUK BEGINI..." - BADAN MAFARIKHA DITEBUK KELUARKAN CECAIR DALAM PARU-PARU

"Masa hari pertama kena tebuk, terdapat 3.2 liter cecair keluar. Ia berterusan dan sehingga kini dan saya rasa sudah lebih empat liter cecair dikeluarkan. Bila terkena penyakit ini, paru-paru memang akan ada parut dan ambil masa lama untuk pulih.

"Paru-paru saya tidak lagi macam orang biasa lain yang sihat. Bila sudah ditebuk untuk keluarkan air, ada kemungkinan untuk angin pula masuk. Prosedurnya mudah tapi semua dibuat dalam keadaan sedar. Memang sakit sangat," kongsi penyanyi Mafarikha Akhir mengenai keadaan terkini dirinya.

Mafarikha atau Mafa, 29, kini terpaksa bertarung dengan jangkitan kuman di paru-paru selepas negatif C0V1D, selain sudah lebih sebulan ditahan di hospital.

Kata penyanyi lagu 'Angin' ini, badannya terpaksa ditebuk dua lubang di depan dan belakang bagi mengeluarkan cecair itu dan untuk proses sembuh, selepas terdapat cecair terkumpul di bahagian kanan paru-parunya.

Dalam pada itu, Mafa turut mengakui tidak pernah menyangka dia akan ditimpa dugaan besar itu, namun dia positif dan menikmati setiap hari dilaluinya sekarang.

Klik untuk gambar besar

"Perasaannya tak terkata. Tak jangka pun akan sakit teruk begini dan duduk hospital lama-lama. Saya memang tak tahu nak fikir apa untuk masa depan, hanya boleh fikir masa sekarang.

"Ada kalanya saya rasa sangat kecewa dengan diri sendiri kerana terlalu perlahan untuk pulih. Tapi saya kena terima proses itu memang akan mengambil masa yang agak panjang," katanya.

Menurut Mafa, dia juga tidak pasti berapa lama lagi dia boleh dibenarkan keluar dari hospital. Ini disebabkan dia masih perlu menjalani rawatan berterusan hingga benar-benar pulih.

"Saya masih perlu mengambil antibiotik selama enam minggu. Untuk benar-benar pulih, saya tidak pasti. Doktor cuma cakap memang agak lama," jelasnya.

Pada 24 Oktober lalu, Mafa dimasukkan ke wad kritikal di sebuah pusat perubatan di Kajang, Selangor selepas dijangkiti Covid-19 tahap lima dan berdepan kebimbangan sekiranya dia ditidurkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA & FARID KAMIL DI OPEN HOUSE, KEDAH

Amboi, amboi... bukan main manja Diana Danielle bila dapat bertandang di rumah terbuka hero Malaya Farid Kamil di Kedah, baru-baru ni. Melawat bakal mertua ke? Jangan marah ye Diana, gurau saja tu... ya lah, rakan sesama artis takkan tak boleh datang 'open house' setahun sekali ya tak?Klik untuk imej besar...Sama padan - bagai pinang dibelah dua...Peminat Diana turut tidak melepaskanpeluang untuk bergambar kenangan...Peminat Farid pun apa kurangnya...Sumber photo: peminat DD & FK


"DIA IKHLAS... SEJAHIL AKU, AKU TAHU EBIT BUAT PERKARA KEARAH KEBAIKAN" - SHARNAAZ

Pendakwah bebas terkenal iaitu Ustaz Ebit Lew baru-baru ini telah meluahkan sedih apabila niatnya dipertikaikan segelintir pihak. Luahan tersebut turut menarik perhatian golongan anak seni. Antaranya pelakon Sharnaaz Ahmad yang mahu pendakwah itu meneruskan perjuangannya dalam membantu golongan yang kurang berkemampuan biarpun mendapat tentangan.

Menurut Sharnaaz, dia melihat niat Ebit Lew melakukan amal jariah itu secara ikhlas dan membawa kebaikan kepada masyarakat sekeliling sehingga menjadinya sebagai idola: "Aku ada tengok fasal Ustaz Ebit Lew. Apa yang dia buat ikhlas nak tolong orang. Tahu tak, kerja amal ini tunjuk atau tidak, atas niat. Tak semua orang buat ikhlas.

"Ada sesetengah orang buat sebab nak dapatkan publisiti dan nama naik untuk jual produk. Tapi tak salah, boleh bawa kearah kebaikan. Bila orang tengok jadi seronok nak buat kebaikan. Ustaz Ebit, aku sangat respect anda. Kalau ada petisyen, saya mahu tanda tangan untuk ustaz teruskan dengan usaha membantu orang. Jangan hadap dan layan orang tak puas hati.

Klik untuk gambar besar

"Apa yang awak buat ini, bukan agama Islam saja tapi agama lain turut pandang tinggi. Sebagai orang Islam, kami bangga ada anda. Teruskan usaha anda," katanya menerusi rakaman yang dikongsikan di saluran YouTube.

Sebelum ini, Ustaz Ebit Lew meluahkan perasaan berikutan niatnya membantu golongan kurang berkemampuan disalahertikan dan dipertikaikan oleh segelintir pihak. Ustaz Ebit Lew berkata, beliau dipanggil ke Bukit Aman bagi memberi keterangan susulan aduan membabitkan kes melibatkannya yang tular, baru-baru ini.

Dalam pada itu, Sharnaaz turut memberi amaran kepada seorang pendakwah yang mempertikaikan kerja amal yang dilakukan Ebit Lew, agar berhenti mencetuskan perbalahan: "Kamu jaga-jaga... Jangan cakap banyak. Jangan nak berdebat sehingga menyebabkan orang bergaduh. Sepatutnya anda sama-sama bimbing, ramai orang tengok agama Islam seronok bersatu padu.

"Sebab kekuatan kita ialah Allah. Jadi, jangan cari gaduh. Buta perut pasal agama macam aku, kalau aku pergi sound memang tak kena sebab aku sendiri jahil. Tapi sejahil aku, aku tahu Ebit buat perkara kearah kebaikan. Mak aku pun suka bantu orang susah, tapi salah ke dia buat, dia bantu orang? Bukan dia ketuk pintu orang minta duit!" ujarnya.

Sementara itu, pelakon dan pengarah Fadzil Zahari turut memuatnaik status mengatakan dia akan sentiasa menyokong dan mendoakan agar segala urusan dakwah dan kebajikan Ebit dipermudahkan.

www.myartis.com / Sumber & foto: mStar, Instagram Sharnaaz Ahmad & fadzil Zahari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEGIATAN HARAM GUNA NAMA TANPA KEBENARAN - SEARCH BAGI TEMPOH 7 HARI

"Kami beri masa untuk mereka hentikan aktiviti ini dalam tempoh tujuh hari. Mengenai keuntungan jualan aksesori dan pakaian menggunakan nama Search kami tak pasti tapi menerusi surat tuntutan peguam ada meminta mereka mendedahkan akaun peniagaan yang melibatkan nama Search.

"Kami sudah dapatkan nasihat peguam dan akan memulakan tindakan undang-undang. Semua urusan berkaitan hal itu kita serahkan kepada peguam yang dilantik. Sebenarnya saya dah pernah bersemuka dengannya beberapa hari sebelum bulan Ramadan dan minta dia jangan guna nama Search, gunalah nama lain sehinggalah timbul isu ini," jelas pemain bass, Nasir.

Susulan isu penggunaan nama kumpulan Search tanpa kebenaran, bekas vokalis iaitu Amy dan Nasir memaklumkan pihaknya memandang serius mengenai isu ini dan mempertimbangkan untuk memulakan proses perundangan terhadap Mozylir Mokhtaruddin dan Home of Champions.

Klik untuk gambar besar

Menurut Nasir, mereka memberi tempoh tujuh hari kepada individu berkenaan untuk menghentikan sebarang kegiatan menggunakan nama Search dan menjawab beberapa tuntutan yang telah dihantar oleh peguam.

Nasir memaklumkan mengenai perkembangan terkini isu penggunaan nama kumpulan Search tanpa kebenaran itu menerusi siaran langsung di Instagram pada malam Jumaat. Selain Nasir, sidang media itu turut disertai oleh Amy dan waris keluarga pemain dram, Allahyarham Yazit iaitu Boy.

Pada Khamis lalu, Amy, Nasir dan waris Allahyarham Yazit memberi amaran kepada Mozylir Mokhtaruddin dan syarikat Home of Champions atas tindakan menggunakan nama kumpulan Search untuk mengaut keuntungan tanpa kebenaran. Individu dan syarikat berkenaan didakwa menggunakan nama 'fenomenasearch' melalui laman web serta menggunakan alamat emel yang memakai nama domain fenomenasearch.com.

Ini termasuk penjualan pakaian dan aksesori menggunakan nama Search atau imej yang berkaitan dengan Search melalui laman web itu, Facebook, Instagram dan Shopee selain menjual kasut Aliph x Search - Edisi 2021 atas dasar penjualan terhad kepada 999 unit.

Sementara itu, Amy berkata tindakan mereka lantang bersuara mengenai isu ini adalah kerana ingin menjaga hak arwah Yazit yang meninggal dunia pada 2019.

"Saya pernah berjanji dengan arwah (Yazit) dan semua anggota Search... apa-apa berlaku kita mesti jaga hak arwah Yazit, itu kita tak pernah lupa. Selama ini kita memang jaga baik nama ini, kita nak lindungi hasil kerja yang kita pernah buat. Ya sebelum ini saya ada perselisihan faham dengan Nasir tapi sekarang kami dah berdamai dan meneruskan apa janji yang pernah kita buat dulu," ujarnya.

Search ditubuhkan pada 1981 dianggotai oleh Amy, Yazit, Hillary Ang serta Daud dan kemudiannya disertai oleh Nasir dan Noordin. Selepas album ketiga berjudul Mentari Merah Di Ufuk Timur, Hillary meninggalkan Search dan digantikan oleh Kid. Album terakhir iaitu Katharsis yang dihasilkan pada 2017 menampilkan Amy, Nasir, Noordin dan Kid tanpa Yazit yang uzur.

Amy mengambil keputusan berundur daripada Search pada tahun lalu. Search kemudian menggunakan khidmat penyanyi Wings, Datuk Awie untuk Konsert Projek Bikin Wilayah 2021. Bagaimanapun, konsert yang sepatutnya berlangsung di Stadium Malawati, Shah Alam pada Februari lalu dibatalkan berikutan penularan Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::